tripathysagar/odia_wiki huggingface dataset:
ଗୋପାଳପୁର ସହର ଗଞ୍ଜାମ ଜିଲାର ଏକ ବିଜ୍ଞାପିତ ଅଞ୍ଚଳ ପରିଷଦ । ଭୂଗୋଳ ଗୋପାଳପୁର 19.27  84.92    / 19.27; 84.92.ଠାରେ ଅବସ୍ଥିତ । ଏହାର ସମୁଦ୍ରଠାରୁ ଉଚ୍ଚତା ପାଖାପାଖି ୧ ମି.  ୩ ଫୁଟ  । ଇତିହାସ ପର୍ଯ୍ୟଟନ ଏଠାରେ ପ୍ରସିଦ୍ଧ ଗୋପାଳପୁର ବେଳାଭୂମି ଅଛି ।
ଶିବା- ନଟ୍ ଆଉଟ୍, ୨୦୧୭ ଦୁର୍ଗାପୂଜା ସମୟରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତା ଅରିନ୍ଦମ ରାୟ । ଗୋପାଳ ଚନ୍ଦ୍ର ରାୟ ଏହି କଥାଚିତ୍ରଟିର କାହାଣୀ ଲେଖିଥିଲେ ଏବଂ ଭରଦ୍ୱାଜ ପଣ୍ଡା ଏହାର ସଂଳାପ ରଚନା କରିଥିଲେ । ସୁଧାଂଶୁ ମୋହନ ସାହୁ କଥାଚିତ୍ରଟିର ଚିତ୍ରନାଟ୍ୟ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ଅର୍ଚ୍ଚିତା ସାହୁ । ମନୋଜ ମିଶ୍ର, ପ୍ରଜ୍ଞା ଖଟୁଆ ଭଳି ଅଭିନେତାମାନେ କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅରିନ୍ଦମ ରାୟ ଅର୍ଚ୍ଚିତା ସାହୁ ମନୋଜ ମିଶ୍ର ପ୍ରଜ୍ଞା ଖଟୁଆ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ସୁବ୍ରତ ସ୍ୱାଇଁ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ସବିଶେଷ, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ କଥାଚିତ୍ରର ଗୀତଗୁଡ଼ିକ ଗାଇଥିଲେ । ଗୀତ ପୁରସ୍କାର ଚଳଚ୍ଚିତ୍ର ପତ୍ରିକା  "ଚଳଚ୍ଚିତ୍ର ଜଗତ" ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ରର ଚରିତ୍ର ଅଭିନେତା ପ୍ରଦ୍ୟୁମ୍ନ ଲେଙ୍କାଙ୍କୁ ଶ୍ରେଷ୍ଠ ଚରିତ୍ର ଅଭିନେତା ପୁରସ୍କାର ମିଳିଥିଲା ।
ଅନୀଲ କୁମାର ପାଢ଼ୀ  (ଜନ୍ମ: ୯ ଅପ୍ରେଲ ୧୯୬୯) ଜଣେ ଅଧ୍ୟାପକ ଏବଂ ଓଡ଼ିଆ ଗାଳ୍ପିକ, ଔପନ୍ୟାସିକ ଓ ସ୍ତମ୍ଭକାର  । ସେ ୧୪ଟି ଗଳ୍ପ ସଂକଳନ, ୫ଟି ଉପନ୍ୟାସ, ଗୋଟିଏ କବିତା ଓ ଗୋଟିଏ ପ୍ରବନ୍ଧ ସଂକଳନର ରଚୟିତା । ଜୀବନୀ ସେ ୧୯୬୯ ମସିହାରେ ବାଲେଶ୍ୱର ଜିଲ୍ଲାର ସୋର ଅନ୍ତର୍ଗତ ଜଡ଼ିଦାଠାରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ଇଂରାଜୀରେ ସ୍ନାତକ ଓ ହାଇଦ୍ରାବାଦ କେନ୍ଦ୍ରୀୟ ବିଶ୍ୱବିଦ୍ୟାଳୟରୁ ଏମଫିଲ୍ କରିଥିଲେ । ସେ ସାହିତ୍ୟିକା ଓ ଶିକ୍ଷାବିଦ ମମତାମୟୀ ଚୌଧୁରୀଙ୍କୁ ବିବାହ କରିଥିଲେ । ବୃତ୍ତି ସେ ବୃତ୍ତିରେ ଜଣେ ଶିକ୍ଷାବିତ୍ । ସେ ବାରଙ୍ଗର କୁଞ୍ଜବିହାରୀ ମହାବିଦ୍ୟାଳୟରେ ଇଂରାଜୀ ବିଭାଗରେ ବରିଷ୍ଠ ଅଧ୍ୟାପକ ଭାବରେ କାର୍ଯ୍ୟରତ ।
ତରୁଣ ବୋଷ  (୧୪ ସେପ୍ଟେମ୍ବର ୧୯୨୮ - ୮ ମାର୍ଚ୍ଚ ୧୯୭୨) ଜଣେ ଭାରତୀୟ ଅଭିନେତା ଥିଲେ, ଯିଏକି ୧୯୬୦ ଓ ୧୯୭୦ ଦଶକରେ ହିନ୍ଦୀ କଥାଚିତ୍ର ଜଗତରେ ସକ୍ରିୟ ଥିଲେ  । ପ୍ରାରମ୍ଭିକ ଜୀବନ ଏବଂ ଶିକ୍ଷା ତରୁଣ ୧୯୨୮ ମସିହାର ସେପ୍ଟେମ୍ବର ୨୮ ତାରିଖରେ ବ୍ରିଟିଶ ଭାରତ ଅନ୍ତର୍ଗତ ନାଗପୁରରେ ଜନ୍ମଗ୍ରହଣ କରିଥିଲେ । ସେଠାରେ ସେ ସେଣ୍ଟ ଫ୍ରାନ୍ସିସ୍ ହାଇସ୍କୁଲରେ ପଢ଼ିଥିଲେ । କିଶୋର ଅବସ୍ଥାରେ ସେ ଏକ ସ୍ଥାନୀୟ ନାଟକ ସଂସ୍ଥା ସହ ଯୋଡ଼ି ହୋଇଥିଲେ ଏବଂ ନାଟକ ପରିବେଷଣ କରିଥିଲେ । ୧୫ ବର୍ଷ ବୟସରେ, ସେ ନାଗପୁରର ନୂଆ କରି ଖୋଲାଯାଇଥିବା ଅଲ୍ ଇଣ୍ଡିଆ ରେଡିଓ ପାଇଁ ଅଡିସନ୍ ଦେଇଥିଲେ ଏବଂ ସେଠାରେ ରେଡିଓ ନାଟକରେ କାମ କରିଥିଲେ । ପେଷା ଶିକ୍ଷା ସମାପ୍ତ କରିବା ପରେ ସେ ଡାକ ବିଭାଗରେ ଚାକିରୀ କରିଥିଲେ ଏବଂ ଟେଲିଗ୍ରାଫ୍ ପାଇଁ କାମ କରିବା ଆରମ୍ଭ କରିଥିଲେ, ଯାହାଫଳରେ ସେ ପାରିବାରିକ ଚାପ ବିନା ଅଭିନୟ କରିପାରିବେ । ୧୯୫୭ ମସିହାରେ ସେ ଅସୀତ ସେନଙ୍କ ଚଳଚ୍ଚିତ୍ର ଅପରାଧି କୌନ୍‌ରେ ଅଭିନୟ କରିଥିଲେ, ଯେଉଁଥିରେ ମାଲା ସିହ୍ନା ଓ ଅଭି ଭଟ୍ଟାଚାର୍ଯ୍ୟ ମଧ୍ୟ ଅଭିନୟ କରିଥିଲେ । ବିମଳ ରାୟଙ୍କ ସୁଜାତା  (୧୯୫୯)ରେ ତାଙ୍କର ଅଭିନୟକୁ ପ୍ରଶଂସା କରାଯାଇଥିଲା, ଯେଉଁଥିରେ ସେ ନୂତନ, ସୁନୀଲ ଦତ୍ତ ଏବଂ ସୁଲୋଚାନାଙ୍କ ସହ କାମ କରିଥିଲେ  । ୧୯୬୦ ଦଶକ ଓ ୧୯୭୦ ଦଶକର ପ୍ରଥମ ଭାଗରେ ତାଙ୍କ ଅଭିନୀତ କିଛି ଉଲ୍ଲେଖନୀୟ କଥାଚିତ୍ର ହେଲା, ଗୁମ୍‌ନାମ୍, ବନ୍ଦିନୀ  (୧୯୬୩), ଅନୁପମା  (୧୯୬୬), ଦେବର୍, ମୁଝେ ଜୀନେ ଦୋ  (୧୯୬୩), ଆନ୍ ମିଲୋ ସାଜନା, ଇତ୍ୟାଦି  । ସେ ଅଶୋକ କୁମାର, ଧର୍ମେନ୍ଦ୍ର, ମନୋଜ କୁମାର, ସୁନୀଲ ଦତ୍ତ, ବଳରାଜ ସାହାଣୀ ଏବଂ ଅମିତାଭ ବଚ୍ଚନଙ୍କ ଭଳି ଜଣାଶୁଣା ଅଭିନେତାଙ୍କ ସହ କାମ କରିଥିଲେ । ବିମଳ ରୟ, ହୃଷିକେଶ ମୁଖାର୍ଜୀ, ସତ୍ୟେନ ବୋଷ, ଅସୀତ ସେନ, ଦୁଲାଲ ଗୁହାଙ୍କ ଭଳି ନିର୍ଦ୍ଦେଶଙ୍କମାନଙ୍କ ସହ ସେ କାମ କରିଥିଲେ । ୧୯୫୭ ମସିହାରୁ ୧୯୭୨ ମସିହା ମଧ୍ୟରେ ସେ ୪୧ଟି କଥାଚିତ୍ରରେ ଅଭିନୟ କରିଥିଲେ । ସେ ମୁଖ୍ୟତଃ ମଧ୍ୟବିତ୍ତ ଶ୍ରେଣୀର ବ୍ୟକ୍ତିବିଶେଷ, ଡାକ୍ତର ଏବଂ ବେଳେବେଳେ ବିଚାରପତି କିମ୍ବା ଆଇନଜୀବୀ ଭୂମିକାରେ ଅଭିନୟ କରିଥିଲେ, ଯାହା ପାଇଁ ତାଙ୍କୁ ଅନେକ ଲୋକପ୍ରିୟତା ମିଳିଥିଲା । ଅଭିନୀତ କଥାଚିତ୍ର ଅପରାଧି କୌନ୍?  (୧୯୫୭) ମଧୁମତି  (୧୯୫୮) ସୁଜାତା  (୧୯୫୯) ଉସନେ କାହା ଥା  (୧୯୬୦) ଶାମା  (୧୯୬୧) ବେଗାନା  (୧୯୬୩) ବନ୍ଦିନୀ  (୧୯୬୩) ମୁଝେ ଜୀନେ ଦୋ  (୧୯୬୩) କୋହରା  (୧୯୬୪) ଆକାଶଦୀପ  (୧୯୬୫) ଫରାର୍  (୧୯୬୫) ଗୁମ୍‌ନାମ୍  (୧୯୬୫) ଉଞ୍ଚେ ଲୋଗ୍  (୧୯୬୫) ଭୈୟା  (୧୯୬୫) ଦେବର୍  (୧୯୬୬) ଅନୁପମା  (୧୯୬୬) ଲଭ୍ ଇନ୍ ଟୋକିୟୋ  (୧୯୬୬) ପ୍ୟାର୍ ମୋହବତ୍  (୧୯୬୬) ଛୋଟି ସି ମୁଲାକାତ୍  (୧୯୬୭) ଜାଲ୍  (୧୯୬୭) ଅନୋଖି ରାତ୍  (୧୯୬୮) ଜ୍ୟୋତି  (୧୯୬୯) ଧର୍‌ତି କହେ ପୁକାର୍ କେ  (୧୯୬୯) ଇନ୍‌ସାଫ୍ କା ମନ୍ଦିର୍  (୧୯୬୯) ସତ୍ୟକାମ  (୧୯୬୯) ମହାରାଜା ଗନୱାର୍  (୧୯୭୦) ଗୁନାଃ ଔର୍ କାନୁନ୍  (୧୯୭୦) ଆନ୍ ମିଲୋ ସଜନା  (୧୯୭୦) ଜୀବନ ସଂଗ୍ରାମ  (୧୯୭୪) ମୃତ୍ୟୁ ୧୯୭୨ ମସିହାର ମାର୍ଚ୍ଚ ୮ ତାରିଖରେ ତାଙ୍କର ମୃତ୍ୟୁ ହୋଇଥିଲା  । ମୃତ୍ୟୁବେଳକୁ ତାଙ୍କୁ ୪୩ ବର୍ଷ ବୟସ ହୋଇଥିଲା ।
ପେପିତା ସେଠ ଜଣେ ବ୍ରିଟିଶ ଜନ୍ମିତ ଲେଖିକା ଓ ଫଟୋଗ୍ରାଫର । ଭାରତୀୟ ରାଜ୍ୟ କେରଳର କଳା ଓ ଭାସ୍କର୍ଯ୍ୟ ଉପରେ ତାଙ୍କ ଲେଖା, କେରଳର ପୋଷା ହାତୀ  " ଗୁରୁବାୟୁର କେଶବନ"  ଉପରେ ଫଟୋଗ୍ରାଫ ପାଇଁ ବହୁଳ ଭାବରେ ପରିଚିତ । ଭାରତ ସରକାର ତାଙ୍କ ଅବଦାନ ପାଇଁ ପଦ୍ମଶ୍ରୀ ଉପାଧିରେ ସମ୍ମାନିତ କରିଥିଲେ । . ଜୀବନୀ ପେପିତା ସେଠଙ୍କ ଜନ୍ମ ଇଂଲଣ୍ଡର ସଫ୍ଫୋଳ୍କଠାରେ ହେଇଥିଲା । ତାଙ୍କ ପିତାମହ ବ୍ରିଟିଶ ଭାରତ ସମୟରେ ସେନାବାହିନୀରେ ଭାରତରେ ସେବାରତା ଥିଲେ । ସେହି ସମୟର କୁପ୍ରଥା ଅନୁସାରେ ପେପିତା ଝିଅ ହେଇଥିବାରୁ ସ୍କୁଲ ଶିକ୍ଷା ପ୍ରାପ୍ତ ହୋଇନଥିଲେ । ତେବେ ସେ ପରେ ନିଜ ଉଦ୍ୟମରେ ଶିକ୍ଷା ପ୍ରାପ୍ତ ହେଇ ଫିଲ୍ମ ସମ୍ପାଦନା ଶିଖିଲେ ଓ ଟେଡ କୋଟଚେଫ ଓ ଷ୍ଟାନଲେ ଦୋନେନ୍ଙ୍କ ପରି ଫିଲ୍ମ ନିର୍ଦ୍ଦେଶକଙ୍କ ସହ କାର୍ଯ୍ୟ କରିଥିଲେ । ସେ ତାଙ୍କ ପିତାମହଙ୍କ ସମୟର ବିବରଣୀକୁ ଲିପିବଦ୍ଧ କରିବାକୁ ସେ କଲିକତା ଆସି ସେହି ସମୟର ବ୍ରିଟିଶ ରାଜର ବିବରଣୀ ସବୁକୁ ଲେଖା ଓ ଫଟୋରେ ପ୍ରଦର୍ଶନ ପାଇଁ ଗବେଷଣାତ୍ମକ ଉଦ୍ୟମ କରିଥିଲେ । ୧୦୭୦ ମସିହାରେ ସେ କରିଥିବା ଏହି କାର୍ଯ୍ୟ ତାଙ୍କୁ ପ୍ରସିଦ୍ଧି ପ୍ରଦାନ କରିଥିଲା ସେ କଲିକତାରୁ କେରଳର ଗୁରୁବାୟୁର ପର୍ଯ୍ୟନ୍ତ ଏହି କାର୍ଯ୍ୟରେ ଆସି ଗୁରୁବାୟୁର ମନ୍ଦିରର କଳା ଓ ଭାସ୍କର୍ଜୀରେ ଅଭିଭୂତ ହେଇଥିଲେ । ସେ ୧୯୭୯ ମସିହା ଯାଏ ଅନେକ ଥର ଆସି ପରିଶେଷରେ ସେଠାରେ ସ୍ଥାୟୀ ଭାବରେ ରହିଯାଇଥିଲେ । ପ୍ରଥମେ ତାଙ୍କୁ ମନ୍ଦିର ଭିତରକୁ ଯିବାକୁ ଛଡା ଯାଉ ନଥିଲା । କିନ୍ତୁ ତାଙ୍କର ନିରନ୍ତର ପ୍ରଚେଷ୍ଟାଦ୍ୱାରା ତାଙ୍କୁ ଅନୁମତି ମିଳିଥିଲା । ପେପିତା ଭାରତରେ ଜନ୍ମିତ ବ୍ରିଟିଶ ଅଭିନେତା ରୋଶନ ଶେଠଙ୍କୁ  ( ଗାନ୍ଧୀ ଫିଲ୍ମରେ ଅଭିନୟ କରିଥିବା ଅଭିନେତା) ବିବାହ କରିଥିଲେ  । ପରେ ୨୦୦୪ ମସିହାରେ ତାଙ୍କର ବିବାହ ବିଚ୍ଛେଦ ଘଟିଥିଲା । ଗୁରୁବାୟୁର ମନ୍ଦିରର ନୀତି ରୀତି ଉପରେ ବିଷାଦ ଭାବରେ ଫଟୋ ଉଠେଇଥିଲେ । ତାହା ନିଉ ୟର୍କ ଟାଇମସ ସହ ଗାର୍ଡିଆନ ସଂବାଦପତ୍ରରେ ପ୍ରକାଶିତ ହଉଥିଲା ।ଏହାଦ୍ୱାରା କେରଳ ରାଜ୍ୟର ପର୍ଯ୍ୟଟନ ପାଇଁ ବିଦେଶରେ ବିଶେଷ ପ୍ରଚାର ହେଇପାରିଥିଲା । ପୁସ୍ତକ ଓ ଲେଖା କେରଳ ଉପରେ ଲେଖା ଓ ଫଟୋ ଥାଇ ସେ ଦୁଇଟି ପୁସ୍ତକ ଲେଖିଛନ୍ତି । ଏଥିରେ ଗୁରୁବାୟୁର ମନ୍ଦିର ଉପରେ ବିଷାଦ ଭାବରେ ଗବେଷଣାତ୍ମକ ବର୍ଣ୍ଣନା ରହିଛି । ପୁରସ୍କାର ଓ ସ୍ୱୀକୃତିପ୍ରାପ୍ତି କଳା ଓ ସଂସ୍କୃତି ପାଇଁ ତାଙ୍କର ଅବଦାନର ସ୍ୱୀକୃତି ଭାବରେ ଭାରତ ସରକାର ତାଙ୍କୁ ୨୦୧୨ ମସିହାରେ ନାଗରିକ ସମ୍ମାନ ପଦ୍ମଶ୍ରୀ ପ୍ରଦାନ କରିଥିଲେ ।
ବୋହୁ ହବ ଏମ୍‌ତି ବିଜୟ ଭାସ୍କରଙ୍କ ନିର୍ଦ୍ଦେଶନାରେ ନିର୍ମିତ ଓ ୧୯୮୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।
ରବି ଦେହୁରୀ  (ଜନ୍ମ: ୧ ଅପ୍ରେଲ ୧୯୪୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟି ଓ ପରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୭୭ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରଘୁନାଥପାଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରବି ଦେହୁରୀ ୧୯୪୪ ମସିହାର ଅପ୍ରେଲ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମଣ ଦେହୁରୀ ଓ ପତ୍ନୀଙ୍କ ନାମ ମନମଞ୍ଜରୀ ଦେବୀ । ରାଜନୈତିକ ଜୀବନ ରବି ପ୍ରଥମେ ଜନତା ପାର୍ଟିରେ ଏବଂ ପରେ ଜନତା ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
୧୩ଶ ଓଡ଼ିଶା ବିଧାନ ସଭା, ୧୫ ମଇ ୨୦୦୪ ମସିହାରୁ ଆରମ୍ଭ ହୋଇ ୧୯ ମଇ ୨୦୦୯ ମସିହା ପର୍ଯ୍ୟନ୍ତ ଚାଲିଥିଲା । ନିର୍ବାଚନ ଏହି ବିଧାନ ସଭା ଗଠନ ପାଇଁ ଦୁଇଟି ପର୍ଯ୍ୟାୟରେ ନିର୍ବାଚନ ଅନୁଷ୍ଟିତ ହୋଇଥିଲା । ୨୦ ଅପ୍ରେଲ ୨୦୦୪ରେ ୭୭ଟି ଏବଂ ୨୬ ଅପ୍ରେଲ ୨୦୦୪ରେ ୭୦ଟି ନିର୍ବାଚନ ମଣ୍ଡଳୀରେ ନିର୍ବାଚନ ଅନୁଷ୍ଠିତ ହୋଇଥିଲା ।
ବଉଳା କୁମ୍ଭୀର ବା ଲୁଣା କୁମ୍ଭୀର  (ଈଂରାଜୀରେ , ଜୀବବିଜ୍ଞାନ ନାମ ) ଅନ୍ୟ ସମସ୍ତ ଜଳଚର ମାଂସଭୋଜୀ ଶିକାରୀ ଜୀବଙ୍କ ମଧ୍ୟରେ ଆକାରରେ ବୃହତ୍ତମ  । ବର୍ତ୍ତମାନ ସମୟରେ ଦେଖାଯାଉଥିବା ସମସ୍ତ ସରୀସୃପଙ୍କ ମଧ୍ୟରେ ବି ଏହା ବଡ଼ । ବ୍ୟବହାରିକ ଈଂରାଜୀ ଭାଷାରେ ଏହାର ଅନେକ ଗୁଡ଼ିଏ ନାମ ରହିଛି, ଯଥା :  (ମୁହାଣୁଆ କୁମ୍ଭୀର), -  (ଭାରତ-ପ୍ରଶାନ୍ତ ମହାସାଗରୀୟ କୁମ୍ଭୀର),  (ସାମୁଦ୍ରିକ କୁମ୍ଭୀର),  (ସମୁଦ୍ର କୁମ୍ଭୀର) ଅଥବା  ଲୁଣା  । ଏହି ପ୍ରଜାତିର ଅଣ୍ଡିରା କୁମ୍ଭୀରମାନେ ବଢ଼ି ପ୍ରାୟ ୭ ମିଟର୍  (୨୩ ଫୁଟ୍) ପର୍ଯ୍ୟନ୍ତ ଲମ୍ବା ହୋଇପାରନ୍ତି  । କିନ୍ତୁ ଏକ ବୟସ୍କ ବଉଳା କୁମ୍ଭୀର ୬ ମିଟର୍  (୧୯.୭ ଫୁଟ୍) ଟପିବା ଉଦାହରଣ କ୍ୱଚିତ୍ ଦେଖାଯାଏ ଓ ଏମାନଙ୍କ ଓଜନ ୧୦୦୦ରୁ ୧୨୦୦ କିଲୋଗ୍ରାମ୍ ପର୍ଯ୍ୟନ୍ତ ହୋଇପାରେ  । ମାଈ ବଉଳା କୁମ୍ଭୀରମାନେ ଆକାରରେ ଛୋଟ ଓ ପ୍ରାୟ ୩ ମିଟର୍  (୯.୮ ଫୁଟ୍) ପର୍ଯ୍ୟନ୍ତ ଲମ୍ବା ହୁଅନ୍ତି  । ବଉଳା କୁମ୍ଭୀରମାନେ ସମୁଦ୍ରର ଲୁଣିଆ ପାଣିରେ ରହିପାରନ୍ତି । ତେବେ ଏହି ପ୍ରଜାତିର କୁମ୍ଭୀର ମୁଖ୍ୟତଃ ହେନ୍ତାଳ ବଣ ବା ଲୁଣା ଜଙ୍ଗଲର ନଦୀ ପାଣିରେ, ତ୍ରିକୋଣଭୂମି ଅଞ୍ଚଳରେ, ଲୁଣ ଓ ମଧୁର ପାଣି ମିଶା ହ୍ରଦରେ, ନଦୀ ମୁହାଣରେ ଦୃଶ୍ୟମାନ ହୁଅନ୍ତି । ବିଶ୍ୱର ସମସ୍ତ କୁମ୍ଭୀର ପ୍ରଜାତିମାନଙ୍କ ମଧ୍ୟରେ ଏହି ପ୍ରଜାତିର ଭୌଗୋଳିକ ବ୍ୟାପ୍ତି ସର୍ବାଧିକ । ଭାରତର ପୂର୍ବ ତଟରୁ ନେଇ, ଦକ୍ଷିଣ-ପୂର୍ବ ଏସିଆ, ଉତ୍ତର ଅଷ୍ଟ୍ରେଲିଆ ପର୍ଯ୍ୟନ୍ତ ବଉଳା କୁମ୍ଭୀର ବସବାସ କରନ୍ତି । ପ୍ରାଚୀନ ସମୟରେ ଦକ୍ଷିଣ ଚୀନରେ ମଧ୍ୟ ବଉଳା କୁମ୍ଭୀର ବସବାସ କରୁଥିଲେ । ବଉଳା କୁମ୍ଭୀର ଏକ ବୃହତ୍ ଓ ସୁବିଧାବାଦୀ ଶିକାରୀ ଜୀବ । ନିଜ ପରିବାସରେ ଏହା ଖାଦ୍ୟ ଶୃଙ୍ଖଳର ଶୀର୍ଷରେ ରହିଥାଏ । ଛକି ରହି ଶିକାର ଉପରେ ଅତର୍କିତ ଭାବେ ଆକ୍ରମଣ କରି ଶିକାରକୁ ପାଣିରେ ବୁଡ଼ାଇ ମାରିଦେବା ପରେ ବଉଳା କୁମ୍ଭୀର ନିଜ ଶିକାରକୁ ଗୋଟା ଗିଳି ପକାଇଥାଏ । ବଉଳା କୁମ୍ଭୀର ନିଜ ଶିକାର କ୍ଷେତ୍ରର ପ୍ରାୟ ସମସ୍ତ ପ୍ରକାରର ଜୀବଙ୍କ ଶିକାର କରିପାରେ । ବଡ଼ ସାର୍କ୍ ମାଛ, ବିଭିନ୍ନ ଛୋଟ ବଡ଼ ମାଛ, ସରୀସୃପ, ପକ୍ଷୀ, ସ୍ତନ୍ୟପାୟୀ, ଅମେରୁଦଣ୍ଡୀ ସାମୁଦ୍ରିକ ଜୀବ ଏପରିକି ସମୟେ ସମୟେ ଏମାନେ ମଣିଷମାନଙ୍କୁ ମଧ୍ୟ ଆକ୍ରମଣ କରିବା ଦେଖାଯାଇଛି । ବଡ଼ ଆକାର, ଆକ୍ରମଣାତ୍ମକ ମନୋଭାବ ଓ ଭୌଗୋଳିକ ଦୃଷ୍ଟିରୁ ସର୍ବବ୍ୟାପ୍ତି ପାଇଁ ବଉଳା କୁମ୍ଭୀରମାନଙ୍କୁ ମନୁଷ୍ୟ ପାଇଁ ବିପଦ ବୋଲି ବିବେଚନା କରାଯାଏ ।  ନୀଳ ନଦୀ କୁମ୍ଭୀରକୁ ମଧ୍ୟ ମନୁଷ୍ୟଙ୍କ ପାଇଁ ବିପଜ୍ଜନକ ବୋଲି କୁହାଯାଏ  ।
କ୍ଷୀରୋଦ ଚନ୍ଦ୍ର ପୋଥାଳ  (୩୦ ଜୁନ ୧୯୩୯ - ୧୫ ଜାନୁଆରୀ ୨୦୧୨) କଟକ ଜିଲ୍ଲା ନିଶ୍ଚିନ୍ତକୋଇଲି ବ୍ଳକର ଗୋପପୁର ଗ୍ରାମରେ ୧୯୩୯ ମସିହା ଜୁନ ୩୦ ତାରିଖ ଆଷାଢ଼ ଶୁକ୍ଳ ଚତୁର୍ଦ୍ଦଶୀ ଦିନ ଏକ ସ୍ୱର୍ଣ୍ଣକାର ପରିବାରରେ ଜନ୍ମଗ୍ରହଣ କରିଥିଲେ  । ଜନ୍ମ ହେବାର ଦୁଇମାସ ପରେ ମା ଜହ୍ନ ଦେଇ ଓ ଚାରିବର୍ଷ ପରେ ବାପା ଯଦୁମଣୀଙ୍କୁ ହରାଇଥିଲେ। କ୍ଷୀରୋଦ ଚନ୍ଦ୍ରଙ୍କର କବିତା ଗୁଡ଼ିକ ଦୈନିକ ସମ୍ବାଦପତ୍ର ମାତୃଭୂମିର କିଶୋର ଫଉଜ, ପ୍ରଜାତନ୍ତ୍ରର ମୀନାବଜାର, ସମାଜର ଶିଶୁରାଇଜରେ ପ୍ରକାଶିତ ହୋଇ ଶିଶୁ ପାଠକ ମହଲରେ ଆଦୃତ ହୋଇଥିଲା । ତାଙ୍କ ରଚିତ କବିତା ଟୁଆଁଟୁଇଁ, ମୀନାବଜାର, ସଂସାର ଓ ମନପବନ ପ୍ରଭୃତି ଓଡ଼ିଶାର ବହୁ ପ୍ରତିଷ୍ଠିତ ପତ୍ରପତ୍ରିକାରେ ପ୍ରକାଶିତ ହେଉଥିଲା । ଆକାଶବାଣୀର ଜଣେ ସ୍ୱିକୃତିପ୍ରାପ୍ତ ଗୀତିକାର, ଭଜନ ସମ୍ରାଟ ଭିକାରି ବଳ ଗାଇଥିବା ଭଜନ  'କୋଠଭୋଗ ଖିଆ ମୋ ଚକା ଆଖିଆ ଉଠହେ ପହୁଡ଼ ଭାଙ୍ଗି'  ସେ ରଚନା କରିଥିଲେ । ୧୫ ଜାନୁଆରୀ ୨୦୧୨, ରବିବାର ଦିନ କଟକ ବଡ଼ଡାକ୍ତରଖାନାରେ ସେ ମୃତ୍ୟୁବରଣ କରିଥିଲେ ।
ଆଦୁର ଏକ ଭାରତୀୟ ପୌରପାଳିକା   ଅଟେ । ଏହା କେରଳର ପଥନମ୍ଥିତ୍ତ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆଦୁର ସହରର ମୋଟ ଜନସଂଖ୍ୟା ୨୮୯୪୩ ଅଟେ । ସେଥି ମଧ୍ୟରୁ ୪୮.୨୫% ଜଣ ପରୁଷ ହୋଇଥିବା ବେଳେ ୫୧.୭୫% ଜଣ ନାରୀ ଅଟନ୍ତି । ଆଦୁରର ସାକ୍ଷରତା ହାର ୮୫.୧୨% ଅଟେ । ଏହା ଜାତୀୟ ହାରଠାରୁ -୨୦.୨୮% ପ୍ରତିଶତ କମ ଅଟେ । ସେଥିରୁ ୪୧.୭୩% ପ୍ରତିଶତ ପୁରୁଷ ଓ ୪୩.୩୯% ନାରୀ ଅଟନ୍ତି । ୯.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ଆଦୁରର ସରକାରୀ ଭାଷା ଅଟେ ।
ନିକ୍ ରୋଟ୍ଟଭିଲ  (ଜନ୍ମ ୬ ଜାନୁୟାରି ୧୯୮୯) ନିକି ରୋମେରୋ ଭାବରେ ଅଧିକ ଜଣାଶୁଣା  । ସେ ଜଣେ ଡଚ୍ ଡିଜେ, ସଙ୍ଗୀତ ପ୍ରଯୋଜକ, ରିମିକ୍ସ ପ୍ରଯୋଜକ ଏବଂ ଜଣେ ସଙ୍ଗିତକାର । ସେ ତିଏସ୍ତୋ, ଫେଡ୍ଡେ ଲେ ଗ୍ରାଣ୍ଡ୍, ସାଣ୍ଡର ଭାନ ଡୁର୍ନ, ଡେଭିଡ୍ ଗ୍ୱେଟା, କାଲଭିନ୍ ହ୍ୟାରିସ୍, ଆର୍ମାଣ୍ଡ ଭାନ ହେଲଦେନ, ଆଭିସି ଏବଂ ହାର୍ଡୱେଲ ପରି ପ୍ରଖ୍ୟାତ ଡିଜେଙ୍କ ସହିତ କାମ କରିଛନ୍ତି । ସେ ଏବେ ବିଶ୍ୱରେ ୨୯ ନମ୍ବର ଡିଜେ ସ୍ଥାନରେ ଅଛନ୍ତି । ସେ ତାଙ୍କର ବିଖ୍ୟାତ ଗୀତ  "ଟୋଲହାଉସ"  ଏବଂ  "ଆଇ କୁଡ୍ ବି ଦି ୱାନ" ( ଆଭିସିଙ୍କ ସହିତ) ପାଇ ମଧ୍ୟ ଜଣା ଯାଆନ୍ତି  । ପୂର୍ବ ଜୀବନ ନିକ୍ ରୋଟ୍ୱେଲ୍ ଆମେରୋନଗେନରେ ଜନ୍ମ ଗ୍ରହଣ କରିଥିଲେ। ସେ ବର୍ଷେ ପାଇଂ କିଙ୍ଗସ୍ଟନ୍, ଓଣ୍ଟାରିଓ ଯାଇଥିଲେ। ପରବର୍ତ୍ତୀ ସମୟରେ ସେ ନିଜ ପଢ଼ା ସାରିବା ପାଇଁ ପୁଣିଥରେ ନେଦରଲ୍ୟାଣ୍ଡ୍ ଫେରି ଆସିଥିଲେ। ସେ ଫ୍ରାନସ୍ରେ ନିଜ ଶେଷ ସେମିସ୍ଟର୍ ଦେଇଥିଲେ ।
କୀଟ ବିକର୍ଷକ ଏକପ୍ରକାର ପଦାର୍ଥ ଯାହାକି କୀଟପତଙ୍ଗମାନଙ୍କୁ ଦୂରେଇରଖିବା ପାଇଁ ଶରୀର, ପୋଷାକପତ୍ର କିମ୍ବା ଅନ୍ୟ ସ୍ଥାନମାନଙ୍କରେ ପ୍ରୟୋଗ କରାଯାଏ । ମ୍ୟାଲେରିଆ, ଲାୟମେ ରୋଗ, ଡେଙ୍ଗୁ ଜ୍ୱର, ଅସ୍ୱାଭାବିକ ଲସିକା ଗ୍ରନ୍ଥି ସମ୍ବନ୍ଧୀୟ ପ୍ଳେଗରୋଗ, ନଦୀ ଅନ୍ଧତ୍ୱ  (ଫାଇଲେରିଆ କୃମିଙ୍କଦ୍ୱାରା ସଂକ୍ରମିତ ଏକ ଚର୍ମ ରୋଗ) ଏବଂ ପଶ୍ଚିମ ନିଲେ ଜ୍ୱର ଆଦି କୀଟମାନଙ୍କଦ୍ୱାରା ବ୍ୟାପୁଥିବା ରୋଗମାନଙ୍କ ସଂକ୍ରମଣକୁ କୀଟ ବିକର୍ଷକ ନିୟନ୍ତ୍ରଣ କରିଥାଏ  । କିଛି କୀଟ ବିକର୍ଷକଙ୍କୁ କୀଟ ଉପବିକର୍ଷକ ଅନ୍ତର୍ଭୁକ୍ତ କରାଯାଏ । ଏଗୁଡିକର ସାମାନ୍ୟ ମାତ୍ରାରେ ବ୍ୟବହାର ବି କୀଟମାନଙ୍କୁ ମାରିପାରେ । କେତେକ ଉଦାହରଣ ରାସାୟନିକ କୀଟ ବିକର୍ଷକ ମିଥାଇଲ ଆନ୍ଥ୍ରାନିଲେଟ   ଏବଂ ଅନ୍ୟ ସମ୍ବନ୍ଧୀୟ କୀଟ ବିକର୍ଷକ ମହୁମାଛିଙ୍କ ପାଇଁ ବେଞ୍ଜାଲାଡିହାଇଡ୍‌   ଡ଼ି.ଇ.ଇ.ଟି  ( , - - - ) ଡାଇମିଥାଇଲ କାରବେଟ୍   ଡାଇମିଥାଇଲ ଥାଲେଟ୍  ର ବର୍ତ୍ତମାନ ବିଶେଷ ବ୍ୟବହାର ନାହିଁ ଇଥାଇଲହେକସାନଡାଇଅଲ୍   ଇକାରିଡିନ୍  , ଯାହାକି ପିକାରିଡିନ୍  , ବ୍ୟାରେପେଲ୍   ଏବଂ କେ.ବି.ଆର୍ ୩୦୨୩  ( 3023) ଭାବେ ମଧ୍ୟ ଜଣା ଡ଼ି.ଇ.ଇ.ଟିର ଔଦ୍ୟୋଗିକ ବ୍ୟବହାର ପୂର୍ବରୁ ଇଣ୍ଡାଲୋନ୍‌  . ମେଟୋଫ୍ଲୁଥ୍ରୀନ୍‌   ପରମେଥ୍ରୀନ୍‌   ଟ୍ରାଇସାଇକ୍ଲୋଡିସେନାଇଲ୍ ଆଲ୍ଲାଇଲ୍ ଇଥର୍  , ପ୍ରସାଧନ ଇତରରେ ଥିବା ଏକ ରାସାୟନିକ ପଦାର୍ଥ ପ୍ରାକୃତିକ କୀଟ ବିକର୍ଷକ ସୁବର୍ଣ୍ଣୀ ଗଛର ପତ୍ର  ଆକାଶିଆ ଗଛର ବକ୍କଳକୁ ପୋଡିଦେଇ ମିଳିଥିବା ପାଉଁଶକୁ ଅନ୍ୟ କୌଣସି ତେଲରେ ଗୋଳାଇ ଦେହରେ ଲଗାଇଲେ ଏହା ମଶା ବିକର୍ଷକଭାବେ କାର୍ଯ୍ୟ କରେ   ନିମ୍ବତେଲ ଦୁବଘାସ ଚା 'ଗଛ ତେଲ ବୈଧାନିକ ସତର୍କତା ପିଲାମାନଙ୍କଠାରୁ କୀଟ ବିକର୍ଷକ ଦୁରେଇ ରଖିବା, କାରଣ ପିଲାମାନେ ଏମାନଙ୍କର ନକାରାତ୍ମକ ପ୍ରଭାବଦ୍ୱାରା ଅଧିକ ମାତ୍ରାରେ ପ୍ରଭାବିତ ହୁଅନ୍ତି । ଗର୍ଭବତୀ ମହିଳା ଏହାର ବ୍ୟବହାର ଅଧିକରୁ ଅଧିକ କମାଇବାକୁ ଚେଷ୍ଟା କରିବା ଉଚିତ, କାରଣ ଗର୍ଭସ୍ଥ ଶିଶୁ ମଧ୍ୟ ଏହାଦ୍ୱାରା ପ୍ରଭାବିତ ହୋଇଥାଏ ।
ବୁଢ଼ୀ ମାଈ                   /       ଭାରତୀୟ ରାଜ୍ୟ ବିହାରର ବୈଶାଳୀ ଜିଲ୍ଲାର ଏକ ଗ୍ରାମ ।ଏହା ଏକା ଏଇତିହସମ୍ପନ୍ନ ସ୍ଥଳ ହେବା ସହଐତିହାସିକ ତପ୍ତର୍ଜ୍ୟ ରଖିଥାଏ ଓ ଏହା ଏକା ପ୍ରସିଦ୍ଧ ପର୍ଯ୍ୟଟକ ଆକର୍ଷଣ । ଜିଲ୍ଲାର ହାରୁଲି ଅଞ୍ଚଳରେ ରହିଥିବା ଏହି ମନ୍ଦିରରେ ପ୍ରତିବର୍ଷ ବୁଢ଼ୀ ମାଈ ମେଳାର ଆୟୋଜନ ହେଇଥାଏ ଓ ବିହାରର ସମସ୍ତ ଅଞ୍ଚଳରୁ ଏଠାକୁ ତୀର୍ଥଯାତ୍ରୀ ତଥା ପର୍ଯ୍ୟଟକ ଆସିଥାନ୍ତି ।
ମାକୁଲାର ଡିଜେନେରେସନ ବା ପୀତବିନ୍ଦୁ ଅବକ୍ଷୟ ବା ବୟସ ସମ୍ପର୍କୀୟ ମାକୁଲାର ଡିଜେନେରେସନ  (ଅପବର୍ତ୍ତନ ବା କ୍ଷୟ ବିକୃତି), ଏକ ବେମାରୀ ଯେଉଁଥିରେ ଦୃଷ୍ଟିକ୍ଷେତ୍ରର   ମଧ୍ୟ ଭାଗରେ ଦେଖାଯାଉଥିବା ଜିନିଷ ଝାପ୍‌ସା ଦେଖାଯାଏ ବା ଦୃଷ୍ଟିହୀନ ହୋଇଯାଏ  । ଆରମ୍ଭ ସମୟରେ କିଛି ଲକ୍ଷଣ ନ ଥାଇପାରେ । ସମୟକ୍ରମେ କେତେକ ଲୋକ ଗୋଟିଏ ବା ଉଭୟ ଆଖିରେ ଦୃଷ୍ଟିଶକ୍ତି ହ୍ରାସ ହେବା ଅନୁଭବ କରନ୍ତି । ସମ୍ପୁର୍ଣ୍ଣ ଦୃଷ୍ଟିହାନୀ ନ ହେଲେ ମଧ୍ୟ ଦୃଷ୍ଟିକ୍ଷେତ୍ରର   ମଧ୍ୟ ଭାଗ ଝାପ୍‌ସା ଦେଖାଯାଉଥିବା ଯୋଗୁ ମୁହଁ ଚିହ୍ନିବାରେ ଅସୁବିଧା, ଡ୍ରାଇଭ କରିବାରେ, ପଢ଼ିବାରେ ଓ ଦୈନ‌ନ୍ଦିନ କାର୍ଯ୍ୟ କରିବାରେ କଷ୍ଟ ହୁଏ । ଦୃଷ୍ଟି ଅପଭ୍ରମ ହୋଇପାରେ କିନ୍ତୁ ଏହା ସାଂଘାତିକ ନୁହେଁ ଓ ଏହାକୁ ମାନସିକ ରୋଗ ଶ୍ରେଣୀରେ ନିଆଯାଏ ନାହିଁ । ମାକୁଲାର ଡିଜେନେରେସନ ସ୍ୱାଭାବିକ ଭାବରେ ବୟସ୍କ ଲୋକଙ୍କର ହୁଏ । ଜେନେଟିକ ଉତ୍ପାଦକ ଓ ଧୁମ୍ରପାନର ଭୂମିକା ଥାଇପାରେ । ଚକ୍ଷୁରେ ଥିବା ରେଟିନାର ଏକ ଅଂଶ ମାକୁଲା ନଷ୍ଟ ହେବା ଯୋଗୁ ଏହି ରୋଗ ହୁଏ । ସମ୍ପୁର୍ଣ୍ଣ ଚକ୍ଷୁ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ । ଏହି ରୋଗର ଭୟାବ‌ହତା ଅନୁସାରେ ପ୍ରାକ୍, ମଧ୍ୟମ ଓ ବିଳମ୍ବିତ ଏହି ତନି ଶ୍ରେଣୀରେ ବିଭକ୍ତ କରାଯାଇଛି । ବିଳମ୍ବିତ ଶ୍ରେଣୀକୁ ଶୁଷ୍କ ଓ ଆର୍ଦ୍ର ଏହି ଦୁଇ ଭାଗରେ ବିଭକ୍ତ କରାଯାଇଛି ଓ ଶୁଷ୍କଟି ୯୦ % କେଶ୍‌ରେ ଦେଖାଯାଏ । ଧୁମ୍ରପାନ ବନ୍ଦ, ବ୍ୟାୟାମ ଓ ଉତ୍ତମ ଖାଦ୍ୟ ଦେଇ ଏହାକୁ ପ୍ରତିରୋଧ କରାଯାଇପାରିବ । ଏଥି ନିମନ୍ତେ ଭିଟାମିନର ଆବଶ୍ୟକତା ଜଣାଯାଉ ନାହିଁ । ଚିକିତ୍ସା କଲେ ବି ଏହି ରୋଗ ଆରୋଗ୍ୟ ହୁଏନାହିଁ ବା ହୃତ ଦୃଷ୍ଟିଶକ୍ତି ଫେରିପାରେ ନାହିଁ । ଆର୍ଦ୍ର ଶ୍ରେଣୀ ରୋଗରେ ଚକ୍ଷୁ ଭିତରକୁ ଆଣ୍ଟ-ଭିଇଜିଏଫ ଔଷଧ  ଇଞ୍ଜେକସନ ଦିଆଯାଏ ବା ଲେଜର କୋଆଗୁଲେସନ ବା ଫୋଟୋଡାଇନାମିକ ଥେରାପି ଦେଲେ ରୋଗର ସାଂଘାତକ ପ୍ରଗତି ନିୟନ୍ତ୍ରିତ ହୋଇଯାଏ । ରୋଗ ଆଗରୁ ଥିଲେ ଅନୁପୂରକ ଦେଲେ ରୋଗ ପ୍ରଗତି ଧୀର ହୋଇଯାଏ । ସନ ୨୦୧୦ରେ ପୃଥିବୀରେ ପ୍ରାୟ ୨୩.୫ ନିୟୁତ ଲୋକ ଏହି ରୋଗରେ ରୋଗାକ୍ରାନ୍ତ ହୋଇଥିଲେ । ସନ ୨୦୧୩ରେ ମଧ୍ୟମ ଓ ସାଂଘାତିକ ପ୍ରକାର ରୋଗ ୧୩.୪ ନିୟୁତ ଲୋକଙ୍କୁ ଆକ୍ରମଣ କରିଥିଲା ଓ ଏହା ପରଳ, ଅସମୟ ଜନ୍ମ ଓ ଗ୍ଲକୋମା ପରେ ଅନ୍ଧତ୍ତ୍ୱର ଚତୁର୍ଥ କାରଣ ରୂପେ ବିବେଚିତ ହୋଇଥିଲା । ଏହି ରୋଗ ୫୦ ବର୍ଷ ବୟସ ପରେ ଲୋକଙ୍କୁ ହୁଏ ଓ ଯୁକ୍ତରାଷ୍ଟ୍ର ଆମେରିକାରେ ଏହି ବୟସର ଲୋକଙ୍କର ଦୃଷ୍ଟିହାନୀର ସର୍ବାଧିକ କାରଣରୂପେ ବିବେଚିତ ହୋଇଛି । ୫୦ରୁ ୬୦ ବର୍ଷ ବୟସ ମଧରେ ପ୍ରାୟ ୦.୪% ଓ ୬୦ରୁ ୭୦ ବର୍ଷ ବୟସ ମଧ୍ୟରେ ୦.୭% ଓ ୭୦ରୁ ୮୦ ବର୍ଷ ବୟସ ମଧ୍ୟରେ ୨.୩% ଲୋକ ରୋଗାକ୍ରାନ୍ତ ହେବା ଦେଖାଯାଏ ।
ପେଥିଡାଇନ, ଅନ୍ୟ ନାମ ମେପେରିଡାଇନ, ଭାବରେ ଜଣାଶୁଣା ଏବଂ ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଡେମେରୋଲ୍, ଏକ ଓପିଓଏଡ୍ ପ୍ରକାରର ଯନ୍ତ୍ରଣା ନିବାରକ ଔଷଧ । ନିର୍ଦ୍ଦିଷ୍ଟ ଭାବରେ ଏହା କିଛି ଦିନ ପାଇଁ ମଧ୍ୟମରୁ ପ୍ରବଳ ଯନ୍ତ୍ରଣା ପାଇଁ ବ୍ୟବହୃତ ହୋଇପାରେ । ଏହା ପ୍ରଥମ ଧାଡ଼ିର ଓପିଓଏଡ୍ ନୁହେଁ ଏବଂ ଦୀର୍ଘକାଳୀନ ବ୍ୟବହାର ପାଇଁ ସୁପାରିଶ କରାଯାଏ ନାହିଁ । ଏହା ପାଟିରେ, କିମ୍ବା ମାଂସପେଶୀ କିମ୍ବା ଶିରାରେ ଇଞ୍ଜେକ୍ସନଦ୍ୱାରା ବ୍ୟବହାର କରାଯାଇପାରେ । ତଥାପି ଏହା ପାଟିରେ ଅତ୍ୟନ୍ତ ପ୍ରଭାବଶାଳୀ ନୁହେଁ ଏବଂ ଏହିପରି ବ୍ୟବହାର ଅଧିକ ବିଷାକ୍ତ ହୋଇପାରେ । ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ୪ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ବାତ, ଉତ୍ତେଜନା, ବାନ୍ତି, କୋଷ୍ଠକାଠିନ୍ୟ, ଏବଂ ଶ୍ୱାସକ୍ରିୟା ପ୍ରଚେଷ୍ଟା କମ ହୁଏ । ଅନ୍ୟାନ୍ୟ ଗୁରୁତର ଜଟିଳତା ମଧ୍ୟରେ ଅନିୟମିତ ହୃତ୍‌ ସ୍ପନ୍ଦନ, ସାଇକୋସିସ୍, ନିଶାଗ୍ରସ୍ତ, ନିମ୍ନ ରକ୍ତଚାପ ଏବଂ ସେରୋଟୋନିନ୍ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ଦୀର୍ଘ ସମୟ ଧରି ବ୍ୟବହୃତ ହେଲେ ଶିଶୁର ନବଜାତକ ଅବ୍ୟବସ୍ଥା ସିଣ୍ଡ୍ରୋମ ହୋଇପାରେ। ଓପିଏମ୍ ରିସେପ୍ଟରକୁ ବାନ୍ଧି ଓ ସକ୍ରିୟ କରି ପେଥିଡାଇନ୍ କାମ କରେ । ପେଥାଇଡାଇନ୍ ୧୯୩୭ ମସିହାରେ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୪୩ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ବିଂଶ ଶତାବ୍ଦୀରେ ଏହା ଏକ ସାଧାରଣ ବ୍ୟବହୃତ ଓପିଓଏଡ୍ ଥିଲା; ୧୯୭୫ ମସିହାରେ, ୬୦% ଡାକ୍ତର ଏହାକୁ ତୀବ୍ର ଯନ୍ତ୍ରଣା ଏବଂ ୨୨% ଡାକ୍ତର କ୍ରନିକ ଯନ୍ତ୍ରଣା ଉପଶମ ପାଇଁ ଦେଉଥିଲେ। ୨୦୦୦ ଶତକରେ ଏହାର ବ୍ୟବହାର କମ୍ ହୋଇଗଲାଣି  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଅଟେ ।
ଲେଟି ଜୋସେଫ୍  "ଜୋ"  ଆନୋଆ 'ଇ  (ଜନ୍ମ ମଇ ୨୫ ୧୯୮୫) ଜଣେ ଆମେରିକୀୟ ପେଶାଦାର ମଲ୍ଲ , ସେବାନିବୃତ କାନାଡିୟାନ ଫୁଟବଲ ଖେଳାଳି ଏବଙ୍ଗ୍ ଆନୋଆ 'ଇ ପରିବାରର ଜଣେ ସଦସ୍ୟ ଅଟନ୍ତି । ଆନୋଆ 'ଇ ଡବ୍ଲ୍ୟୁଡବ୍ଲ୍ୟୁଇରେ ଅନୁବନ୍ଧିତ ଅଟନ୍ତି ଯେଉଠାରେ ସେ ନିଜ ଆଖଡା ନା ରୋମନ ରେନ୍ସରେ ଜଣା ଯାଆନ୍ତି । ସେ ତିନିଥର ଡବ୍ଲ୍ୟୁଡବ୍ଲ୍ୟୁଇ ୱର୍ଲଡ ହେଭିୱେଟ ଚ୍ୟାମ୍ପିୟନ ରହି ସାରିଲେଣି ।
ଓଡ଼ିଶାରେ ବୃହତ୍ତ ଶିଳ୍ପର ଇତିହାସ ପ୍ରାୟ ୬୦ ବର୍ଷ ପୁରୁଣା, ଯାହା ୧୯୫୫ରେ ରାଉରକେଲାରେ ଇସ୍ପାତ କାରଖାନା ସ୍ଥାପନାଠୁ ଆରମ୍ଭ ହେଇଥିଲା। କାଳକ୍ରମେ ଏହା ଦ୍ରୁତ ଶିଳ୍ପାୟନ ପଥରେ ଆଗେଇ ଚାଲୁଅଛି। ଓଡ଼ିଶାରେ ଶିଳ୍ପ ମୁଖ୍ୟତ ଖଣିଜ ଓ ଧାତୁ ଭିତ୍ତିକ । ବିଗତ କିଛି ବର୍ଷ ଧରି ଇନଫର୍ମମେସନ ଟେକନୋଲଜି  (ଆଇ. ଟି.),ପେଟ୍ରୋଲିୟମ,ପର୍ଯ୍ୟଟନ, ନୌବାଣିଜ୍ୟ, ଖାଦ୍ୟ ପ୍ରକ୍ରିୟାକରଣ ଆଦି ଶିଳ୍ପରେ ଦ୍ରୁତ ଅଗ୍ରଗତି ଘଟୁଛି ।
ଗରଦପୁର  ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ପାଟକୁରା ନିର୍ବାଚନ ମଣ୍ଡଳୀ ଅଧୀନରେ ଥିବା ଏକ ଗାଁ ଓ ପଞ୍ଚାୟତ ସମିତି । ଭୌଗଳିକ ଅବସ୍ଥିତି ଓ ଜଳବାୟୁ ଏହି ଗ୍ରାମଟି କଟକସହରଠାରୁ ପ୍ରାୟ ୬୮କି.ମି. ଦୂରରେ ଏବଂ କେନ୍ଦ୍ରାପଡ଼ାସହରଠାରୁ ପ୍ରାୟ ୧୨କି.ମି. ଦୂରରେ ଅବସ୍ଥିତ । ଗରଦପୁର ହେଉଛି ଏକ ଗାଁ ଏବଂ ପଞ୍ଚାୟତସମିତି ଯେଉଁଥିରେ କଳାବୁଦା,ତଳକୁସୁମା,ବନ୍ତଳା,ପାଖଡ ଗ୍ରାମପଞ୍ଚାୟତ ଅନ୍ତର୍ଗତ । ଗ୍ରାମଟି ଉପକୂଳବର୍ତୀ ଅଞ୍ଚଳରେ ଥିବାରୁ ମଧ୍ୟମ ଧରଣର ଜଳବାୟୁ ଅନୁଭୁତ ହୁଏ । ଦେବଦେବୀ ଓ ମନ୍ଦିର ଗାଁର ମଧ୍ୟ ଭାଗରେ ଏକ ଶିବ ମନ୍ଦିର ଅଛି ଯାହା କି ଗ୍ରାମର ଏକ ମୁଖ୍ୟ ମନ୍ଦିର ଏବଂ ଆରାଧନା ସ୍ଥଳ । ଏହା ବ୍ୟତିତ ଏଠାରେ ଜଗନ୍ନାଥ ମନ୍ଦିର ମନ୍ଦିରଟିଏ ମଧ୍ୟ ଅଛି । ପର୍ବ ପର୍ବାଣି ଏହି ଗ୍ରାମରେ ପ୍ରାୟତଃ ସବୁ ପର୍ବ ପର୍ବାଣି ପାଳନ କରାଯାଏ । ଦଶହରା, ରଥଯାତ୍ରା ମୁଖ୍ୟ ପର୍ବ । ଏହି ପର୍ବ ଗୁଡିକରେ ଗାଁକୁ ବହୁ ଦୂରରୁ ଲୋକମାନେ ଆସନ୍ତି ଏବଂ ଗ୍ରାମର ଲୋକମାନଙ୍କ ସହ ମିଶି ପାଳନ କରନ୍ତି । ଏହାଛଡା ଗ୍ରାମରେ ଜାଗର ଓଷା, କାର୍ତିକ ପୁର୍ଣିମା ଏବଂ ଅନ୍ୟାନ୍ୟ ସମସ୍ତ ପର୍ବ ପାଳନ କରାଯାଏ । ସୁବିଧା ସୁଯୋଗ ଏହି ଗ୍ରାମରେ ପ୍ରାଥମିକ, ମାଧ୍ୟମିକ ସହ ଉଚ୍ଚମାଧ୍ୟମିକ ଶିକ୍ଷା ପାଇଁ ବ୍ୟବସ୍ଥା ଅଛି । ଚିକିତ୍ସାଳୟ, ଡାକ ଓ ତାରର ମଧ୍ୟ ସୁବିଧା ଅଛି । ଗ୍ରାମର ଯୁବକ ସଂଘ ଅଛି । ଗ୍ରାମରେ ପକ୍କା ରାସ୍ତା ଅଛି ।
ହୋ  (ବିହାର ହୋ ଏବଂ ଲଙ୍କା କୋଲ ନାମରେ ମଧ୍ୟ ଜଣା) ଭାରତରେ ପାଖାପାଖି ୧.୦୪ ମିଲିଅନ  (ଭାରତୀୟ ଜନସଂଖ୍ୟାର ୧.୧୦୩% ଭାଗ) ଏକ ଆଷ୍ଟ୍ରୋ-ଏସୀୟ ଭାଷା ସମୂହ ଅନ୍ତର୍ଗତ ଏକ ମୁଣ୍ଡା ଭାଷା  । ଏହା ହୋ ଲୋକଙ୍କ ଦେଇ କଥିତ ଓ ବାରାଙ୍ଗ ଚିତି ଲିପିରେ ଲିଖିତ । କିଛି ଅଞ୍ଚଳରେ ଏହା ଓଡ଼ିଆ, ଦେବନାଗରୀ ଓ ଲାଟିନ ଲିପିରେ ଲିଖିତ ହୋଇଥିଲେ ହେଁ ହୋ ଭାଷୀ ଲୋକେ ଅନ୍ୟ ଲିପିରେ ଲେଖାକୁ ଠିକ ମାନନ୍ତି ନାହିଁ ଏବଂ କେବଳ ବାରାଙ୍ଗ ଚିତି ଲିପିରେ ଲେଖିବା ଉଚିତ ମଣନ୍ତି ।  "ହୋ"  ନାମଟି ଏହି ଭାଷାର ଶବ୍ଦ  "ହୋ" ରୁ  (ଅର୍ଥ: ମଣିଷ) ନିଆଯାଇଛି  । ବିତରଣ ସର୍ବାଧିକ ହୋ ଭାଷୀ ଲୋକେ ଝାଡ଼ଖଣ୍ଡର ପୂର୍ବ ସିଂହଭୁମି ଜିଲ୍ଲା ଓ ଉତ୍ତର ଓଡ଼ିଶାର ମୟୂରଭଞ୍ଜ ଏବଂ କେନ୍ଦୁଝର ଜିଲ୍ଲାରେ ଅବସ୍ଥିତ । ଭାଷାଗତ, ଆଭିଧାନିକ ଓ ବଂଶାନୁକ୍ରମ ଦୃଷ୍ଟିରୁ ହୋ ଭାଷା ଝାଡ଼ଖଣ୍ଡରେ କଥିତ ଭାଷା ତୁଳନାରେ ମୟୂରଭଞ୍ଜର କଥିତ ଭାଷା ସହ ଅଧିକ ସମ୍ବନ୍ଧିତ । ଭାଷାଗତ ଦୃଷ୍ଟିରୁ ହୋ ଓ ମୁଣ୍ଡାରୀ ଅଧିକ ସମ୍ବନ୍ଧିତ ହେଲେ ହେଁ ଏହି ଭାଷା ଦୁଇ କହୁଥିବା ଲୋକେ ବଂଶାନୁକ୍ରମ ଅନୁସାରେ ଅଲଗା । ଏହା ଖେରବାଡ଼ି ଭାଷାଭିଧାନିକ ଗୁଣର ବିଷେଷତ୍ୱ ।
ଅପୂର୍ବ କିଶୋର ବୀରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର  'ଆଦି ମିମାଂସା'  ୧୯୯୨ ମସିହାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ଶ୍ରେଷ୍ଠ ଜାତୀୟ ସଂହତି ପୁରସ୍କାର ପାଇଥିଲା ।
, ଫାରିସିମାବ  (ଇଂରାଜୀ ଭାଷାରେ ), ଭାବିସମୋ ବ୍ରାଣ୍ଡ ଏହାର ଏକ ବେପାର ନାମ, ଏକ ଔଷଧ ଯାହା ବୟସ ସମ୍ବନ୍ଧୀୟ ମାକୁଲାର ଡିଜେନେରେସନ   ଏବଂ ମଧୁମେହ ଜନିତ ମାକୁଲାର ଇଡିମା   ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖିରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କଞ୍ଜକ୍ଟାଇଭାଲ ରକ୍ତସ୍ରାବ ହୋଇପାର । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖି ସଂକ୍ରମଣ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏକ ମୋନୋକ୍ଲୋନାଲ ଆଣ୍ଟିବଡି, ଯାହା ଉଭୟ ଭାସ୍କୁଲାର ଏଣ୍ଡୋଥେଲିଆଲ୍ ବୃଦ୍ଧି ଫ୍ୟାକ୍ଟର୍   ଏବଂ ଆଞ୍ଜିଓପୋଏଟିନ୍ 2  (ଆଙ୍ଗ-୨)କୁ ଅବରୋଧ କରିଥାଏ, ଯାହାଦ୍ୱାରା ଆଖିରେ ନୂତନ ରକ୍ତନଳୀ ବୃଦ୍ଧି କମିଯାଏ  । ୨୦୨୨ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଫାରିସିମାବକୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ଏକ ୨୮.୮ ମିଗ୍ରା ବିଶିଷ୍ଟ ଭାଏଲର ମୂଲ୍ୟ ୮୬୦ ପାଉଣ୍ଡ । ଯୁକ୍ତରାଷ୍ଟ୍ରରେ ୬ ମିଗ୍ରା ମୂଲ୍ୟ ୨୦୨୨ ସୁଦ୍ଧା ପ୍ରାୟ ୨,୩୦୦ ଡଲାର ଥିଲା ।
ଅର୍ଫେନାଡ୍ରାଇନ, ଏକ ଔଷଧ ଯାହାକି ମାଂସପେଶୀ ଯନ୍ତ୍ରଣା ସ‌ହିତ କଟି ଯନ୍ତ୍ରଣା ଏବଂ ପାର୍କିନସୋନିଜିମ୍ ରୋଗର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହା ପାଟିରେ କିମ୍ବା ଇଞ୍ଜେକ୍ସନଦ୍ୱାରା ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ଦ୍ରୁତ ହୃଦସ୍ପନ୍ଦନ, ମୂତ୍ର ଧାରଣ, ଅସ୍ପଷ୍ଟ ଦୃଷ୍ଟିଶକ୍ତି, ଅଇ, ନିଦ୍ରାଳୁ ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ଆଣ୍ଟିକୋଲିନରଜିକ୍ ଏବଂ ଆଣ୍ଟିହିଷ୍ଟାମାଇନ୍ ଶ୍ରେଣୀର ଔଷଧ । ଏହା କିପରି କାର୍ଯ୍ୟ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ । ୧୯୪୦ ଦଶକରେ ଅର୍ଫେନାଡ୍ରାଇନ ବିକଶିତ ହୋଇଥିଲା ଏବଂ ୧୯୫୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫୦ ମିଗ୍ରାର ୩୦ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ  ୫୬ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୦ ଡଲାରରୁ କମ୍ ଅଟେ ।
ଲେଖା ଚାଲିଛି... ଅନୁପ୍ରିୟା ପଟେଲ  (ଜନ୍ମ ୨୮ ଏପ୍ରିଲ ୧୯୮୧) ଉତ୍ତରପ୍ରଦେଶର ଜଣେ ଭାରତୀୟ ରାଜନେତା, ଶିକ୍ଷକ ତଥା ସାମାଜିକ କର୍ମୀ ଅଟନ୍ତି, ଯିଏକି ୨୦୧୬ ମସିହାରୁ ୭ ଜୁଲାଇ ୨୦୨୧ ପର୍ଯ୍ୟନ୍ତ  "ଅପନା ଡାଲ  ସୋନେଲାଲ " ଦଳର ସଭାପତି ତଥା ଭାରତର ବାଣିଜ୍ୟ ଓ ଶିଳ୍ପ ମନ୍ତ୍ରୀ ଥିଲେ ।
ସୁପ୍ରିୟା ରାଉତରାୟ  (ଜନ୍ମ ୧୨ ଜୁନ, ୧୯୯୦) ଜଣେ ଭାରତୀୟ ମିଡ଼୍‌ଫିଲ୍ଡର୍, ଯେ ଭାରତୀୟ ମହିଳା ଜାତୀୟ ଫୁଟ୍‌ବଲ୍ ଦଳ ପାଇଁ ଖେଳିଥିଲେ  । ସେ ୨୦୧୨ ସାଫ୍ ମହିଳା ପ୍ରତିଯୋଗିତା ଓ ୨୦୧୫-୧୬ ଏସିଏଫ୍ ମହିଳା ଅଲିମ୍ପିକ୍ ଯୋଗ୍ୟତା ପ୍ରତିଯୋଗିତାରେ ଭାରତୀୟ ଦଳର ସଦସ୍ୟ ଥିଲେ । କ୍ଲବ୍ ପର୍ଯ୍ୟାୟରେ, ସେ ଭାରତର ଓଡ଼ିଶା ପାଇଁ ଖେଳିଥିଲେ ।
ଏହା ଏକ ଲତାଜାତୀୟ ଉଦ୍ଭିଦ। ଦେଖିବାକୁ ଶିମ୍ବଲତା ପରି କିନ୍ତୁ ଏହା ଖୁବ୍ ବଡ଼ ଲତା । ବଡ଼ ବଡ଼ ଗଛରେ ଲଟିଥାଏ । ଫଳ ଓ ପତ୍ର ମଧ୍ୟ ଶିମ୍ବ ପରି ହୋଇଥାଏ। ଫଳ ଉପରେ ସଁବାଳୁଆପରି ଆଁଶୁ ଲାଗିଥାଏ । ପବନରେ ଏହି ଆଁଶୁ ଉଡ଼ି ଦେହରେ ଲାଗିଲେ ଗଲୁକରେ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଅଳ୍ପ ତିକ୍ତରସ, ଗୁରୁପାକ, ସୁସ୍ୱାଦୁ, ବାଜୀକାରକ, ରତିଶକ୍ତି ବର୍ଧକ, ଶୁକ୍ର, ବଳ, ବର୍ଣ୍ଣ, ରକ୍ତ ମାଂସାଦି ବର୍ଧକ, ଇନ୍ଦ୍ରିୟ ନିସ୍ତେଜତା, ଦୁର୍ବଳତା, ରକ୍ତହୀନତା, ବାତ, ପିତ୍ତ, କଫ, କ୍ଷତ, କ୍ଷୟ, ସ୍ତନରୋଗ, ଶୀତପିତ୍ତ, ବାଗୀ, ବାର୍ଧକ୍ୟ ଓ କେଶ ପାଚିବା ଆଦିର ନିବାରକ। ବ୍ୟବହାର ଏହାର ମଞ୍ଜି ଓ ମୂଳ ଔଷଧୀରୂପେ ବ୍ୟବହୃତ ହୁଏ। ବାଜୀକରଣ, ବୀର୍ଯ୍ୟବୃଦ୍ଧି, ରତିଶକ୍ତିବୃଦ୍ଧି ପାଇଁ ଏହାର ମଞ୍ଜି  (ଶିମ୍ବମଞ୍ଜିପରି କିନ୍ତୁ ଆକାରରେ ବଡ଼) କାମରେ ଲାଗେ । ସ୍ତ୍ରୀରୋଗ ଯଥା ପ୍ରଦର ଏବଂ ଝାଡା, କଣ୍ଡୁ, ମୂତ୍ରରୁଦ୍ଧ ଆଦିର ଚିକିତ୍ସାରେ ଏହାର ପ୍ରୟୋଗ ହୋଇଥାଏ। ଏହା କାମୋତ୍ତେଜକ। ବାଜୀକରଣ ପାଇଁ ଏହାର ମଞ୍ଜିର ଚୂର୍ଣ୍ଣକୁ ଅଶ୍ୱଗନ୍ଧାଚୂର୍ଣ୍ଣ ସହିତ ପ୍ରୟୋଗ କରାଯାଏ। ଆଧାର ବାହାର ଆଧାର ବନୌଷଧି ବିଜ୍ଞାନ. କୃଷ୍ଣବ୍ରହ୍ମା ଶତପଥି. ଧର୍ମଗ୍ରନ୍ଥ ଷ୍ଟୋର, ଅଲିଶା ବଜାର, କଟକ ।
ଡୁଙ୍ଗେଶ୍ୱର ମନ୍ଦିର  ନେପାଳୀ:               କର୍ନାଲୀ ପ୍ରୋଭିନ୍ସର   ଦଇଲେଖ ଜିଲ୍ଲାରେ   ଥିବା ଏକ ପବିତ୍ର ସ୍ଥାନ । ଦଇଲେଖ ଜିଲ୍ଲାର ଉଚ୍ଚତମ ସ୍ଥାନରେ ଥିବା ଡୁଙ୍ଗେଶ୍ୱର ସ୍ଥାନରେ ଏହି ମନ୍ଦିର ଅବସ୍ଥିତ । ଏହା ଲୁହରେ ନଦୀ ଓ କର୍ନାଲୀ ନଦୀର ସଂଗମ ସ୍ଥଳରେ ସମୁଦ୍ର ପତନଠାରୁ ୫୪୪ ମିଟର ଉପରେ ଅବସ୍ଥିତ । ପୁରା କାଳରେ ଏଠାରେ ଦିବସ ଶେଷ ହେଉଥିବା ବିଶ୍ୱାସ କରାଯାଉଥିଲା । ଡୁଙ୍ଗେଶ୍ୱରରେ ସିଦ୍ଧେଶ୍ୱର ମହାଦେବ ଓ ଡୁଙ୍ଗଳ ମନ୍ଦିର ଦ୍ୱୟ ଅବସ୍ଥିତ । ସ୍ଥାପନ ଏକ ଜନଶ୍ରୁତି ଅନୁସାରେ ଜଣେ ବ୍ରାହ୍ମଣ ଜ୍ୟୋତିଖ ଉପାଧ୍ୟାୟ ପ୍ରତ୍ୟହ ନିତ୍ୟକର୍ମ ଓ ସଂସ୍କାର ଶେଷ କରି ଏକ ଗୁମ୍ଫାରେ ପ୍ରବେଶ କରୁଥିଲେ । ସେଠାରେ ସେ ଶିବ ପୂଜା ତଥା ଧ୍ୟାନ ସାରି ଘରକୁ ଫେରିବା ପରେ ତାଙ୍କ ହାତରେ କିଛି ଅସୁବିଧା ଦେଖନ୍ତି । ଦୁର୍ବଳ ସ୍ୱାସ୍ଥ୍ୟରେ ସେ ଏହି କାମରେ ଲିପ୍ତ ରହୁଥିଲେ ଓ ୧୯୩୫ ମସିହାରେ କାରଣାଳୀ ନଦୀ କୂଳରେ ସାଗର ଗିରି ନାମକ ଜଣେ ସାଧୁଙ୍କ ଦର୍ଶନ ପାଇଲେ । ନିଜେ ଅକର୍ମଣ୍ୟ ଥିବାରୁ ସେ ଗିରିଙ୍କୁ ପୂଜା ଚାଲୁ ରଖିବାକୁ ଅନୁରୋଧ କରିଥିଲେ । ସେହି ଅନୁରୋଧ ରକ୍ଷା କରି ଗିରି ଉକ୍ତ ଶିବଲିଙ୍ଗକୁ ଆଣି ଏକ ମନ୍ଦିର ତିଆରି କରେଇ ତା ମଧ୍ୟରେ ସ୍ଥାପନ କଲେ । ରାଜା ପୂଜାର ସମସ୍ତ ବନ୍ଦବୋସ୍ତ କରେଇବାରୁ ଧୀରେ ଧୀରେ ସେଠାକୁ ଜଣ ସମାଗମ ଆରମ୍ଭ ହେଲା । ମନ୍ଦିର ନିର୍ମାଣ କିଛି ଦିନ ପରେ ଆଚ୍ଛମ ଜିଲାରୁ ଦୁଇ ଭଉଣୀ ସେହି ସ୍ଥାନକୁ ଅବିବାହିତା ରହି ପୂଜା କରିବା ଲକ୍ଷ ନେଇ ଆସିଥିଲେ । ସେମାନଙ୍କୁ ଦେଖି ପୂଜକ ଗିରି ତାଙ୍କୁ ପୂଜା କରିବାକୁ ସମର୍ପଣ କରି ହିମାଳୟକୁ ଚାଲିଗଲେ । ସେମାନଙ୍କୁ ଦେବକୀ ବା ଦେବୀ ନାମରେ ଲୋକମାନେ ଡାକିବାକୁ ଲାଗିଲେ । ଭକ୍ତଙ୍କ ସଂଖ୍ୟା ବଢିବାକୁ ଲାଗିଲା । ପରବର୍ତ୍ତୀ କାଳରେ ଗଙ୍ଗା ଓ ଯମୁନା ବିବାହ କରିଥିଲେ ଓ ସାଗର ଗିରି ତଥା ତାଙ୍କ ପରବର୍ତ୍ତୀ ପିଢୀ ପୂଜା କରିବା ଦାୟିତ୍ୱ ନେଲେ । ପରବର୍ତ୍ତୀ କାଳରେ ଗଙ୍ଗା ଓ ଯମୁନା ବିବାହ କରିଥିଲେ ଓ ସାଗର ଗିରି ତଥା ତାଙ୍କ ପରବର୍ତ୍ତୀ ପିଢୀ ପୂଜା କରିବା ଦାୟିତ୍ୱ ନେଲେ ।
ରେଭଥୀ ଭରମ୍ହା , ଜଣେ ଭାରତୀୟ ମହିଳା ଫିଲ୍ମ ନିର୍ଦ୍ଦେଶିକା । ସେ ଫିଲ୍ମ ପାଇଁ ଚିତ୍ରନାଟ୍ୟ ଲେଖିବା ସହ ବିଭିନ୍ନ ଭାଷାରେ ଫିଲ୍ମ ନିର୍ଦ୍ଦେଶନା ଦେଇଥାନ୍ତି । ସେ ମୁଖ୍ଯତଃ ବିଜ୍ଞାପନ ଫିଲ୍ମ ନିର୍ମାଣ କରିଥାନ୍ତି । ମାତ୍ର ୧୬ ବର୍ଷ ବୟସରୁ ସେ ବିଜ୍ଞାପନ ଫିଲ୍ମ ପାଇଁ ଚିତ୍ରନାଟ୍ୟ ଓ ସଂଳାପ ଲେଖୁଥିଲେ । ସେ ନୂଆ ଦିଲ୍ଲୀରେ ରହି ୧୯୯୦ ମସିହାରୁ ବିଜ୍ଞାପନ ଫିଲ୍ମମାନଙ୍କୁ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ  "ରେକ୍ସୋନାସ୍ପଟ"  ନାମକ କମ୍ପାନୀ ତରଫରୁ ୪୦୦ରୁ ଉର୍ଦ୍ଧ ବିଜ୍ଞାପନ ଫିଲ୍ମ ନିର୍ମାଣ କରିଛନ୍ତି । . ୨୦୦୫ ମସିହାରୁ ରେଭଥୀ ଅଭିନୟ ମୂଳକ ଫିଲ୍ମରେ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ ତାମିଲ ଫିଲ୍ମ  " ଜୁନ "  ପ୍ରଥମ ଅବଦାନ ଭାବେ ନିର୍ଦ୍ଦେଶନା ଦେଇଥିଲେ । ସେ ଏକ ଶ୍ରୀଲଙ୍କା ଭାଷା ଫିଲ୍ମ ମଧ୍ୟ ନିର୍ଦ୍ଦେଶନା ଦେଇଥିଲେ । . ସେ ୨୦୧୨ ମସିହାରେ ଏକ ମାଲାୟାଲାମ ଫିଲ୍ମ  " ମାଡ ଦାଦ "  ବିରଦେଶନା ଦେଇଥିଲେ ।
ଦୁରନ୍ତ ଏକ୍ସପ୍ରେସ ଏକ ଦୂରଗାମୀ , ସ୍ୱଳ୍ପ ରହଣିସ୍ଥଳ ବିଶିଷ୍ଟ ଟ୍ରେନ ଶ୍ରେଣୀ ଯାହା ଭାରତୀୟ ରେଳବାଇଦ୍ୱାରା ପ୍ରଚାଳନ କରାଯାଇଛି । ମୁଖ୍ୟତହ ଏହି ଟ୍ରେନ ସାନୁହରେ ଯାତ୍ରାରମ୍ଭ ସ୍ଥଳରୁ ଗନ୍ତବ୍ୟ ସ୍ଥଳ ଯାଏ ସିଧାସଳକ ଟିକେଟ ଛଡା ଆଉ ମଧ୍ୟ ବର୍ତୀ ରହଣିରୁ ଟିକେଟ ମିଳିବାର ବ୍ୟବସ୍ଥା ନ ଥିଲା। ତେବେ ବର୍ତ୍ତମାନ ଏଥିରେ ମଧ୍ୟ ବର୍ତୀ ଷ୍ଟେସନରୁ ମଧ୍ୟ ଟିକେଟ ବ୍ୟବସ୍ଥା ହେଲାଣି । ହରିତ ଓ ସବୁଜ ରଙ୍ଗ ବିଶିଷ୍ଟ ଏହି ଟ୍ରେନ ସମୂହ ଦେଶର ମୁଖ୍ୟ ମେଟ୍ରୋ ସହରମାନଙ୍କୁ ତଥା ଭାରତୀୟ ରାଜଧାନୀ ଦିଲ୍ଲୀକୁ ସଂଯୋଗ କରିଥାଏ । ଏହି ଟ୍ରେନ ସମୂହ ଗତି ରାଜଧାନୀ ଓ ଶତାବ୍ଦୀ ଏକ୍ସପ୍ରେସଠାରୁ ଦ୍ରୁତତର ହେଇଥାଏ । ଇତିହାସ ଭାରତ ସରକାରଙ୍କ ରେଳ ବିଭାଗ ୨୦୦୭ରୁ ଦ୍ରୁତ ଗତି ଚଳିତ ଟ୍ରେନଗୁଡ଼ିକ ଚଳେଇବା ପାଇଁ ଉଦ୍ୟମ ଆରମ୍ଭ କରି ଏଥିପାଇଁ ୫୦୦ କିଲୋମିଟର ରେଳପଥକୁ ଉପଯୁକ୍ତ ବୋଲି ଚିହ୍ନଟ କରିଥିଲେ । ପରିକ୍ଷ୍ୟା ମୂଳକ ଭାବେ ଦିଲ୍ଲୀ ଅମୃତସର ମଧ୍ୟରେ ଥିବା ରେଳପଥକୁ ଏଥି ପାଇଁ ସର୍ଭେ କରାଯାଇଥିଲା । ଏହା ସହିତ ପୁନେ- ମୁମ୍ବାଇ, ମୁମ୍ବାଇ-ହାଇଦେରବାଦ , ଚେନେଇ -ଥିରୁବନ୍ତପୁର ରେଳପଥକୁ ମଧ୍ୟ ବିଚାର କରାଯାଉଛି ଓ ବିଦେଶରୁ ଟେକନିକାଲ ପରାମଶା ନିଆ ଯାଉଛି । ୨୦୦୯ ୧୦ରେ ଦୁରନ୍ତ ଏକ୍ସପ୍ରେସ ଟ୍ରେନ ଚାଲିବା ସହିତ ଏହି ଦ୍ରୁତ ଗତି ଟ୍ରେନ ଶ୍ରେଣୀ ଚଳେଇବାର ପ୍ରଥମ ସୋପାନ ହିସାବ ଆରମ୍ଭ କରାଯାଇଥିଲା । ସିଆଲଦା - ନୂଆ ଦିଲ୍ଲୀ ମଧ୍ୟରେ ପ୍ରଥମ ଦୁରନ୍ତ ଟ୍ରେନ ପ୍ରଚାଳନ ହେଇଥିଲା। ଗୁଣବତ୍ତା ଓ ବେଗ ସବୁ ଦୁରନ୍ତ ଟ୍ରେନକୁ ଦ୍ରୁତ ଗତି ଟ୍ରେନ ହିସାବରେ ଗଣାଯାଏ । ସିଆଲଦା - ନୂଆ ଦିଲ୍ଲୀ ଦୁରନ୍ତ ଟ୍ରେନକୁ ଲକ୍ଷ୍ୟ ସ୍ଥଳରେ ପହଞ୍ଚିବାକୁ ୧୬ ଘଣ୍ଟା ଲାଗୁଥିଲା ବେଳେ ଅନ୍ୟତମ ଦ୍ରୁତଗତି ଟ୍ରେନ ରାଜଧାନୀ ଏକ୍ସପ୍ରେସ ଜୁ ସେହି ପଥରେ ୧୭ ଘଣ୍ଟା ଲାଗିଥାଏ । ତେବେ ବର୍ତ୍ତମାନ ଏହାର ବେଗର ସର୍ବୋଛ ସୀମା ୧୧୦ କିଲୋମିଟର ଘଣ୍ଟା ପିଛା ରଖା ଯାଇଛି ।
ଭୁଲେଶ୍ୱର ମନ୍ଦିର, ଅନ୍ୟ ନାମ ଭୁମେଶ୍ୱର ମନ୍ଦିର ଶିବଙ୍କୁ ସମର୍ପିତ ଏକ ହିନ୍ଦୁ ମନ୍ଦିର ଯାହା ଭାରତର ମହାରାଷ୍ଟ୍ରରେ ଥିବା ପୁଣେଠାରୁ ୪୫ କିମି ଓ ପୁଣେ ସୋଲାପୁର ହାଇୱେର ୟାବତଠାରୁ ମାତ୍ର ୧୦ କିମି ଦୂରରେ ଅବସ୍ଥିତ । ପାହାଡ଼ ଉପରେ ନିର୍ମିତ ଏହି ମନ୍ଦିରଟି ଅଷ୍ଟମ ଶତାବ୍ଦୀରେ ନିର୍ମିତ ହୋଇଥିଲା । ମନ୍ଦିର କାନ୍ଥରେ ପାରମ୍ପରିକ କାରୁକାର୍ଯ୍ୟ ଦେଖିବାକୁ ମିଳେ । ମନ୍ଦିରଟି ଏକ ଲୋକ-କଥା ଯୋଗୁ ଅଧିକ ପରିଚିତ । କୁହାଯାଏ, ଗୋଟିଏ ପେଡ଼ା ଭର୍ତ୍ତି ପାତ୍ର ସେଠାରେ ଶିବ ଲିଙ୍ଗଙ୍କୁ ଅର୍ପଣ କଲେ ଏକ ବା ଏକାଧିକ ପେଡ଼ା ଉଭେଇଯାଏ । ଅଭିନେତା-ପର୍ଯ୍ୟଟନ ଲେଖକ ମିଲିନ୍ଦ ତାଙ୍କ ନିଜ ଅନୁଭୁତିରୁ ଏକ ପୁସ୍ତକ  ମିଷ୍ଟିକାଲ, ମ୍ୟାଜିକାଲ ମହାରାଷ୍ଟ୍ର  ପୁସ୍ତକରେ ଏହି ବିଷୟ ଲିପିବଦ୍ଧ କରିଛନ୍ତି । ମନ୍ଦିରରେ ଏକ ମହିଳା ପୋଷାକ ପରିହିତ ଗଣେଶଙ୍କ ପ୍ରତିମୂର୍ତ୍ତି ଅଛି । ସେହି ପ୍ରତିମୂର୍ତ୍ତି ବିନାୟକୀ ବା ଗଣେଶ୍ୱରୀ ବା ଲମ୍ବୋଦରୀ ବା ଗଣେଶ୍ୟନୀ ନାମରେ ଲୋକପ୍ରିୟ ଅଛନ୍ତି । ଏହି ମନ୍ଦିରଟି ରାଜା କୃଷ୍ଣଦେବରାୟ ପ୍ରାୟ ଦ୍ୱାଦଶ ଶତାବ୍ଦୀରେ ତୋଳେଇଥିଲେ । ସ୍ଥାନ ଓ ତିଆରି ହିନ୍ଦୁ ପୁରାଣ ଅନୁସାରେ ଏହି ମନ୍ଦିରକୁ ପାଞ୍ଚ ପାଣ୍ଡବ ନିର୍ମାଣ କରିଥିଲେ । ଭୁଲେଶ୍ୱର ମନ୍ଦିର ପାଖରେ ଥିବା ଭରତଗାଁରେ ରାଜା ଭରତଙ୍କର ଏକ ମନ୍ଦିର ଅଛି । ଯାଦବ ଶାସକମାନେ ୧୨୩୦ ମସିହାରେ ବୁଲେଶ୍ୱର ମନ୍ଦିରର ଜିର୍ନୋଧର ତିଆରି କରିଥିଲେ । ମନ୍ଦିର ଥିବା ଦୁର୍ଗକୁ ଦୌଲତମଙ୍ଗଳ ଦୁର୍ଗ ବା ମଙ୍ଗଳଗଡ଼ କୁହାଯାଏ । କଳା ବାସାଲ୍ଟ ପଥରରେ ଦୁର୍ଗ ନିର୍ମିତ ହୋଇଛି ଯାହା ଆଖପାଖରେ ଥିବା ବାଶାଳ୍ଟ ପଥରର ରଙ୍ଗ ବାଦାମି ଯେଉଁଥିରେ ଅଧିକ ଚୂନ ପରିମାଣ ଥାଏ । ୧୬୨୯ ମସିହାରେ ଆଦିଲଶାହ ଜେନେରାଲ ଦୁର୍ଗ ତିଆରି କରିଥିଲେ ଓ ୧୬୩୦ ମସିହାରେ ମୁରାର ଜଗଦେବ ପୁଣେ ଲୁଟ କରିଥିଲେ । ସହର ଉପରେ ନଜର ରଖିବା ପାଇଁ ଦୁର୍ଗ ତିଆରି ହୋଇଥିଲା । ଚତୁର୍ପାର୍ଶ୍ୱ ଗ୍ରୀଷ୍ମ କାଳରେ ସେଠାରୁ ୧୫ କିମି ଦୂରରେ ଥବା ସ୍ଥାନକୁ ପକ୍ଷୀମାନେ ଆସନ୍ତି। ସୁତରାଂ ପକ୍ଷୀ ଦର୍ଶକମାନେ ବହୁ ସଂଖ୍ୟାରେ ଆସନ୍ତି । ଭୁଲେଶ୍ୱର ମନ୍ଦିର ଆଖପାଖରେ ଅନେକ ଦର୍ଶନୀୟ ସ୍ଥାନ ଅଛି ଏପରିକି ଥେଉର ଗଣପତି ମନ୍ଦିର ଓ ଜେଜୁରି ମନ୍ଦିର ।
ଜାଭାଗଲ ଶ୍ରୀନାଥ  ( ଜନ୍ମ ୩୧ ଅଗଷ୍ଟ , ୧୯୬୯ ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି ଓ ମେଚ ରେଫରି  । ସେ ଭରତ ଅ ଜଣେ ଶ୍ରେଷ୍ଠ ଦ୍ରୁତ ବୋଲର ଓ ଏକଦିବାସୀୟରେ ୩୦୦ରୁ ଉର୍ଦ୍ଧ ୱିକେଟ ନେଇଥିବା ଏକମାତ୍ର ଦ୍ରୁତ ବୋଲର । ଟେଷ୍ଟରେ ୨୦୦ରୁ ବେଶୀ ୱିକେଟ ନେଇଥିବା ଶ୍ରୀନାଥ କପିଲା ଦେବଙ୍କ ପରେ ୧୯୯୭ ଯାଏ ଭାରତର ଅଗ୍ରଣୀ ବୋଲର ଥିଲେ । ସେ ୧୯୯୨.୧୯୯୬, ୧୯୯୯, ଓ ୨୦୦୩ ବିଶ୍ୱ କପରେ ଭାରକ୍ତର ପ୍ରତିନିଧିତ୍ୱ କରିଥିଲେ । ବିଶ୍ୱ କପରେ ସେ ୪୪ଟି ୱିକେଟ ନେଇଥିଲେ , ଯାହା ଜାହିର ଖାନଙ୍କ ସହ ଏକ ଭାରତୀୟ ରେକର୍ଡ ହେଇ ରହିଛି । ବ୍ୟକ୍ତିଗତ ଜୀବନ କର୍ନାଟକର ମହିଶୂର ଜିଲ୍ଲାରେ ଜନ୍ମିତ ଶ୍ରୀନାଥ ବାଲ୍ୟ କାଳରୁ କ୍ରିକେଟ ପ୍ରତି ଆକ୍ରୁଷ୍ଟ ହେଇଥିଲେ । ମହିଶୂର ଇଞ୍ଜିନିଅରିଂ କଲେଜରୁ ସେ ଯାନ୍ତ୍ରିକ ବ୍ୟବହାରିକ ବିଦ୍ୟା  ରେ ଡିଗ୍ରୀ କରିଥିଲେ ।
ଷୋଳପୂଜା ଓଡ଼ିଶାର ଶକ୍ତିପୀଠମାନଙ୍କରେ ପାଳିତ ଏକ ପୂଜା ପଦ୍ଧତି । ପୂଜା ବିଧି ବାରାହୀ, ଜଗନ୍ନାଥ ମନ୍ଦିର, ପୁରୀ ପୁରୀର ବଡ଼ଦେଉଳରେ ପୂଜିତ ବାରାହୀଙ୍କୁ ଷୋଳପୂଜା କାଳରେ ନୂଆ ଶାଢ଼ୀ ଓ ଫୁଲରେ ପ୍ରତ୍ୟେକ ଦିନ ଦେବୀମାନଙ୍କୁ ବେଶ କରାଯାଇଥାଏ । ମାଲପୁଆ, କାକେରା, ଖାସ୍ତାପୁରି, ମୁଠିଗଜା, ଖଜା, ସିଝା ସୋଲା, ଜାଇମୁଗ, କୋରା ନଡ଼ିଆ, ପାଚିଲା କଦଳୀ, ସେଉ, ଅଙ୍ଗୁରୁ, କାକୁଡି, ମେଘୁଆ ଓ ଚାଉଳିଆ ଭୋଗ ଆଦି ଶୀତଳ ଭୋଗ ହୁଏ । ରାତିରେ ସଂକୁଡ଼ି ଭୋଗ ହୋଇଥାଏ । ଷଷ୍ଠୀ ପର୍ଯ୍ୟନ୍ତ ବାରାହୀଙ୍କୁ ନିରାମିଷ ଭୋଗ ହୋଇଥାଏ । ସେଥିରେ ଖେଚୁଡ଼ି, ସାଧାଅନ୍ନ, ଘିଅ ଅନ୍ନ, ମିଷ୍ଟାନ୍ନ, ମିଠାଡାଲି, ଖଟା, ଦହିପଖାଳ ଓ କ୍ଷୀରି ଆଦି ଭୋଗ ଅର୍ପଣ କରାଯାଇଥାଏ । ସପ୍ତମୀ, ମହାଷ୍ଟମୀ ଏବଂ ନବମୀରେ ବାରାହୀଙ୍କ ନିକଟରେ ଆମିଷ ଭୋଗ କରାଯାଏ । ମାଛ ବେସର ଓ ଚିଙ୍ଗୁଡି ମହୁର ଆଦି ଭୋଗ ଏହି ଦିନରେ ଅର୍ପଣ କରାଯାଏ । ସପ୍ତମୀ ତିଥିରେ ସେଠାରେ ପଂକ୍ତି ଭୋଜନ ହୋଇଥାଏ । ମହାଷ୍ଟମୀର ବିଳମ୍ବିତ ରାତିରେ ନିଶାର୍ଦ୍ଧ ପୂଜା ହୁଏ । ସେହି ରାତିରେ ସଂକୁଡି ଭୋଗ କରାଯାଇ ନବମୀ ସକାଳୁ ତାହାକୁ ବିତରଣ କରାଯାଏ । ନବମୀ ତିଥିରେ ମଧ୍ୟ ସଂଖୁଡ଼ି ଭୋଗ ହୋଇଥାଏ । ଦଶମୀରେ କ୍ଷୀରି ଓ କାକରା ଭୋଗ କରାଯାଏ । ଏହି ସମୟରେ ବାରାହୀଙ୍କୁ କାତିମାଛ ପୋଡ଼ା ବଳି ଦିଆଯିବାର ପରମ୍ପରା ରହିଛି । ଷୋଳପୂଜା ସମୟରେ ସବୁଦିନ ସେଠାରେ ଚଣ୍ଡୀପାଠ କରାଯାଇଥାଏ । ରାତିରେ ପଣାଭୋଗ ହୋଇଥାଏ । ଦୁର୍ଗାପୂଜା ସମୟରେ ଭକ୍ତମାନେ ବାରାହୀଙ୍କୁ ଶୀତଳ ଭୋଗ କରାଇଥାନ୍ତି । ଶ୍ରୀମନ୍ଦିର ସ୍ୱତ୍ତ୍ୱଲିପିର ତୃତୀୟ ଭାଗର ୧୮୫ ପୃଷ୍ଠାରେ ବାରାହୀ ଠାକୁରାଣୀଙ୍କ ସମ୍ପନ୍ଧରେ ଉଲ୍ଲେଖ ରହିଛି । ଏଥିପାଇଁ ବଡ଼ଦେଉଳରୁ ଖଇ ଆସିଥାଏ । ଷୋଳପୂଜାରେ ଦେଉଳ ପ୍ରଶାସନ ତରଫରୁ ରାଶିତେଲ, ଚନ୍ଦନକିଳା ଏବଂ ଶାଢ଼ୀ ସମେତ ସପ୍ତମୀ, ଅଷ୍ଟମୀ ଓ ନବମୀ ପୂଜା ପାଇଁ ୫ହଜାର ଟଙ୍କା ପ୍ରଦାନ କରାଯିବାର ପ୍ରଥା ରହିଛି । ଶିବ-ପାର୍ବତୀଙ୍କ ବିବାହ ଭାବେ ପାଳିତ ଶୀତଳ ଷଷ୍ଠୀରେ ବାରାହୀଙ୍କୁ ଜଳଶାୟୀ ଏବଂ ଚୈତ୍ରମାସ ଶୁକ୍ଳପକ୍ଷ ପ୍ରତିପଦାରୁ ନବମୀ ପର୍ଯ୍ୟନ୍ତ ନବପତ୍ରିକା ପୂଜା କରାଯାଇଥାଏ ।
ସ୍ୱାଧୀନତା ପରଠୁ ଭାରତର ବିଭିନ୍ନ ରାଜ୍ୟ ଗୁଡିକରେ ୧୬ ଜଣ ମହିଳା ମୁଖ୍ୟମନ୍ତ୍ରୀ ପଦ ସମ୍ଭାଳିଛନ୍ତି । ବର୍ତ୍ତମାନ ବସୁନ୍ଧରା ରାଜେ  (ରାଜସ୍ଥାନ), ମମତା ବାନାର୍ଜୀ  (ପଶ୍ଚିମ ବଙ୍ଗ) ଓ ମେହବୂବା ମଫ୍ତୀ  (ଜାମୁ ଓ କାଶ୍ମୀର) ଭାରତର ତିନିଟି ରାଜ୍ୟରେ ମୁଖ୍ୟମନ୍ତ୍ରୀ ଅଛନ୍ତି  । ୨୯ଟି ରାଜ୍ୟ ମଧ୍ୟରୁ ୧୩ଟି ରାଜ୍ଯରେ ମହିଳାମାନେ ମୁଖ୍ୟମନ୍ତ୍ରୀର ପଦ ପାଇଛନ୍ତି । ସର୍ବାଧିକ ଭାବେ ଭାରତୀୟ ଜାତୀୟ କଂଗ୍ରେସରୁ ୫ ଜଣ ମହିଳା ମୁଖ୍ୟମନ୍ତ୍ରୀ ହେଇଛନ୍ତି ।
ବିଜୁ ଏକ୍ସପ୍ରେସୱେ , ଏକ ନିର୍ମାଣାଧୀନ ଏକ୍ସପ୍ରେସୱେ ଏହାର ସମୁଦାୟ ଦୈର୍ଘ୍ୟ ୬୫୦ କିଲୋମିଟର । ଏହା କୋରାପୁଟ ଜିଲ୍ଲା ଆରା ସୀମାବର୍ତୀ ସହର ଚାନ୍ଦଲିଠାରୁ ଆରମ୍ଭ ହୋଇ ସୀମାବର୍ତୀ କୋତପାଦ, ବୋରୀଗୁମା, ନବରଙ୍ଗପୁର, ପାପଡ଼ାହାଣ୍ଡି, ଅମବାପାଣି, ଗୋଡ଼ଭାଗା , ଧରମଗଡ଼, ସିନାପାଲୀ, ନୂଆପଡା, ପାଇକମାଳ, ପଦ୍ମପୁର, ଷୋହେଲା, ସମ୍ବଲପୁର, ଝାରସୁଗୁଡ଼ା ଦେଇ ରାଉରକେଲାଠାରେ ସମାପ୍ତ ହେବ । ଏହି ପ୍ରକଳ୍ପର ସମୁଦାୟ ଖର୍ଚ ୩,୫୩୦ କୋଟି ହେଇଥିବା ବେଳେ ଏହା ପର୍ଯ୍ୟାୟ କ୍ରମେ କାର୍ଯ୍ୟକାରୀ ହଉଛି । ପ୍ରଥମ ସ୍ତରରେ ୨୫୪ କିଲୋମିଟର ବର୍ତ୍ତମାନ ଥିବା ରାଜପଥକୁ ୪-ଲେନ ବିଶିଷ୍ଟ କରାଯାଉଛି । ଅବଶିଷ୍ଟ ୪୦୨ କିଲୋମିଟର ୨-ଲେନ ରହି ପରେ ସେଥିରୁ ଶେଷ ୨୫୮ କିଲୋମିଟର ୪-ଲେନ ବିଶିଷ୍ଟ କରାଯିବ । ଏହି ରାସ୍ତା ପୂର୍ଣ୍ଣ କାର୍ଯ୍ୟକାରୀ ହେଲେ ଯାତ୍ରା ସମୟ ୧୩ ଘଣ୍ଟାରୁ ୬ ଘଣ୍ଟା କମିଯିବ । ୩୦୭ କିଲୋମିଟର ପଥ ୪ ଲେନର ରାସ୍ତା ହେବା ସହ ୧୬୦ କିଲୋମିଟର ସମ୍ବଲପୁର -ରାଉରକେଲା ଭାଗ ପବ୍ଲିକ-ପ୍ରାୟିଭେଟ ଭାଗୀଦାରୀରେ ହେବ ।
ଯଅ , ଘାସ ପରିବାର ଅନ୍ତର୍ଗତ ଅଟେ । ଏହା ନାତିଷିତୋଷ୍ଣ୍ଣ ଜଳବାୟୁରେ ବଢୁଥିବା ଏକ ଶସ୍ୟ ଜାତୀୟ ଫସଲ । ୧୩,୦୦୦ ବର୍ଷ ପୂର୍ବେ ବିଶେଷତଃ ୟୁରେସିଆ ଅଞ୍ଚଳରେ ଚାଷ କରାଯାଉଥିବା ପ୍ରଥମ ଫସଲ ମଧ୍ୟରୁ ଗୋଟିଏ । ଯଅ ମଧ୍ୟ ପଶୁ ଖାଦ୍ୟ ରୂପେ ବ୍ୟବହୃତ ହୁଏ, ମଦ ପାଇଁ ଅମ୍ଳୀଭବନ ଜିନିଷର ଉତ୍ସ ଭାବେ ଓ ନିର୍ଦ୍ଦିଷ୍ଟ ବିଶୁଦ୍ଧ ସୁସ୍ୱାଦୁ ପାନୀୟ ଓ ବିଭିନ୍ନ ସ୍ୱାସ୍ଥ୍ୟକର ଖାଦ୍ୟର ଉପାଦାନ ଭାବେ ବ୍ୟବହୃତ ହୁଏ । ଏହାକୁ ସୁପ୍, ସିଝା ଖାଦ୍ୟରେ ଓ ବିଭିନ୍ନ ପ୍ରକାରର ଯଅ ପାଉଁରୁଟିରେ ମଧ୍ୟ ବ୍ୟବହାର କରାଯାଏ । ସାଧାରଣତଃ ଯଅ ଦାନାକୁ ପାରମ୍ପରିକ ଉପାୟରେ ପାଣିରେ ବତୁରାଇ ଗଜା ବାହାର କରାଯାଏ । ୨୦୦୭ ମସିହାରେ ପୃଥିବୀରେ ଖାଦ୍ୟ ଶସ୍ୟ ତାଲିକାରେ, ଉଭୟ ଉତ୍ପାଦନ ପରିମାଣ  (୧୩୬ ନିୟୁତ ଟନ୍) ଓ ଚାଷଜମି କ୍ଷେତ୍ରଫଳ  (566,000 219,000 ) ହିସାବରେ ଚତୁର୍ଥ ସ୍ଥାନରେ ଥିଲା  । ଶବ୍ଦର ବ୍ୟୁତ୍ପତି ଯଅର ପୁରୁଣା ଇଂରାଜୀ ଶବ୍ଦ ହେଉଛି , ଯାହା ପ୍ରୋଟୋ-ଇଣ୍ଡୋ-ୟୁରୋପିଆନ୍ ଶବ୍ଦର ସମୟକୁ ନେଇଯାଇଥାଏ ଏବଂ ଲାଟିନ ଶବ୍ଦ ଫରିନା ତଥା ଫ୍ଲୋର ଜାତୀୟ ଅଟେ । ପୁରୁଣା ଇଂରାଜୀରେ ଆଧୁନିକ ଇଂରାଜୀର ସିଧାସଳଖ ପୂର୍ବଜ ହେଉଛି ବ୍ୟୁତ୍ପାଦିତ ବିଶେଷଣ , ଯାହାର ଅର୍ଥ ଯଅ-ର । ଶବ୍ଦର ପ୍ରଥମ ଆଧାର ୯୬୬ ଖ୍ରୀଷ୍ଟାବ୍ଦରେ ଅକ୍ସଫୋର୍ଡ ଇଂରାଜୀ ଅଭିଧାନରେ ଯୌଗିକ ଶବ୍ଦ - ରେ ଦେଖିବାକୁ ମିଳେ । ମୂଳ ଶବ୍ଦ ଉତ୍ତର ସ୍କଟଲ୍ୟାଣ୍ଡରେ ବିଅର ଭାବେ ବଞ୍ଚିରହିଛି ଏବଂ ଏହା ସେଠାରେ ବଢୁଥିବା ଏକ ସ୍ୱତନ୍ତ୍ର ୬ ଧାଡ଼ିକିଆ ଯଅର ପ୍ରଜାତିକୁ ଦର୍ଶାଏ । ବାର୍ନ ଶବ୍ଦର ପ୍ରକୃତ ଅର୍ଥ ହେଉଛି ଯଅ-ଘର  " - " , ଯାହା ମଧ୍ୟ ଏହି ଶବ୍ଦର ଆସିଅଛି । ଜୀବ ବିଜ୍ଞାନ ଯଅ ଘାସ ପରିବାର ଅନ୍ତର୍ଗତ ଅଟେ । ଏହା ଏକ ସ୍ୱ-ସଙ୍ଗମ କରୁଥିବା ୧୪ଟି ଗୁଣସୂତ୍ର ଥିବା ପ୍ରଜାତି । ଚାଷ କରାଯାଉଥିବା ଯଅର ବନ୍ୟ ପୂର୍ବଜ ହେଉଛି, . ସ୍ପୋଣ୍ଟାନିଅମ, ଯାହା ପଶ୍ଚିମ ଏସିଆ ଓ ଉତ୍ତର-ପୂର୍ବ ଆଫ୍ରିକାର ଜଙ୍ଗଲ ଓ ତୃଣଭୂମି ଅଞ୍ଚଳ ଏବଂ ରେ ମଧ୍ୟ ବହୁଳ ଭାବେ ଦେଖିବାକୁ ମିଳେ । ଏହି ଅଞ୍ଚଳ ଛଡା ବନ୍ୟ ଯଅ ଦେଖିବା ବିରଳ ଓ ସାଧାରଣତଃ ବିଚ୍ଛିନ୍ନ ଭାବେ ଦେଖିବାକୁ ମିଳେ । ତଥାପି - ବିବିଧତା ଚିହ୍ଙକାରୀତ ଥୟ ଅନୁଯାୟୀ ତିବତ ଯଅ ଚାଷର ଅନ୍ୟ ଏକ ଅତିରିକ୍ତ କେନ୍ଦ୍ର ।
ଶ୍ରୀ ସ୍ୱାମୀନାରାୟଣ ମନ୍ଦିର, ଭୁଜ   :                   ,     ଏକ ହିନ୍ଦୁ ମନ୍ଦିର ଯାହା ଭୁଜ, ଗୁଜରାଟରେ ଅବସ୍ଥିତ । ସ୍ୱାମୀନାରାୟଣ ସମ୍ପ୍ରଦାୟର ପ୍ରତିଷ୍ଟାତା   ସ୍ୱାମୀନାରାୟଣ ଏହି ମନ୍ଦିର ତିଆରି କରେଇଥିଲେ । ଇତିହାସ ଏହି ମନ୍ଦିର ନରନାରାୟଣ ଦେବ ଗାଦି   ଅଧୀନରେ ଅଛି । କଚ୍ଛର ଭୁଜ ସ୍ଥାନରୁ ଗଙ୍ଗାରାମଭାଇ ଜେଠି ସୁନ୍ଦରଜୀଭାଇ, ଜିଗ୍ନେଶ୍ୱରଭାଇ ଓ ଅନ୍ୟ କେତେକ ବରିଷ୍ଠ ଭକ୍ତ ଏକତ୍ରିତ ହୋଇ ପ୍ରଭୁ ସ୍ୱାମୀନାରାୟଣଙ୍କର  ଫୁଲଡୋଲ  ଉତ୍ସବ ଦେଖିବାକୁ ଗଢଡ଼ା ଯାଇଥିଲେ । ସେଠାରେ ସେମାନେ ସ୍ୱାମୀନାରାୟଣଙ୍କୁ ଭେଟି ଭୁଜରେ ଗୋଟିଏ ମନ୍ଦିର ତିଆରି କରିବାକୁ ଅନୁରୋଧ କରିଥିଲେ । ବୈଷ୍ଣବାନନ୍ଦ ସ୍ୱାମୀଙ୍କୁ ପ୍ରଭୁ ସ୍ୱାମୀନାରାୟଣ ଡାକିଲେ ଓ ତାଙ୍କର ସାଥୀମାନଙ୍କ ସହିତ ଭୁଜ ଯାଇ ସେଠାରେ ଏକ ମନ୍ଦିର ତିଆରି କରିବାକୁ ନିର୍ଦ୍ଦେଶ ଦେଲେ । ବୈଷ୍ଣବାନନ୍ଦ ସ୍ୱାମୀ ତାଙ୍କର ସହକର୍ମୀ ସାଧୁଙ୍କୁ ସାଥିରେ ନେଇ ୧୮୨୨ ମସିହାରେ ଭୁଜକୁ ଯାଇ ମନ୍ଦିର ତିଆରି ସ୍ଥାନ ପାଖରେ ଡେରା ପକେଇଲେ । ସେଠାରେ ମନ୍ଦିରର ସୂକ୍ଷ୍ମାତିସୂକ୍ଷ୍ମ ନକ୍ସା ତିଆରି କଲେ ଓ ସ୍ୱୀକୃତ କରେଇବାର ମାତ୍ର ଏକ ବର୍ଷ ମଧ୍ୟରେ ନରନାରାୟଣ ଦେବ ମନ୍ଦିର ତିଆରି କରେଇଲେ । ସ୍ୱର୍ଗୀୟ ରାମାନନ୍ଦ ସ୍ୱାମୀଙ୍କ ଯୋଗୁ ସେହି କଚ୍ଛ ସ୍ଥାନରେ ସତସଙ୍ଗ ବିସ୍ତାର ଲାଭ କରିବାକୁ ଲାଗିଲା । ଭୁଜ ଓ କଚ୍ଛର ଅନ୍ୟାନ୍ୟ ସ୍ଥାନମାନଙ୍କୁ ବାରମ୍ବାର ଯାଇ ପରିଦର୍ଶନ କଲେ । ଭାରତର ପଶ୍ଚିମ ଭାଗରେ ଏହି ମନ୍ଦିରକୁ ସ୍ୱାମୀ ନାରାୟଣ ନିଜେ ଯାଇ ନାରାୟଣ ଦେବ ବିଗ୍ରହ ସ୍ଥାପନ କରିଥିଲେ । ହରିକୃଷ୍ଣ ନାମକ ତାଙ୍କ ନିଜର ଏକ ବିଗ୍ରହକୁ ମନ୍ଦିର ଭିତରେ ଆଚାର୍ଯ୍ୟ ଅଯୋଧ୍ୟାପ୍ରସାଦଜୀ ମହାରାଜ ପ୍ରତିଷ୍ଠା କରିଥିଲେ । ମନ୍ଦିରର ପୂର୍ବ ଗମ୍ବୁଜ ଭାଗରେ ରାଧାକୃଷ୍ଣ ଦେବ, ହରିକୃଷ୍ଣ ମହାରାଜ ଓ ପଶ୍ଚିମ ଭାଗରେ ଘନଶ୍ୟାମ ମହାରାଜଙ୍କର ବିଗ୍ରହ ସ୍ଥାପିତ ହୋଇଛି । ରୂପ ଚୌକି ନାମକ ମଝି ଛକରେ ଗଣେଶ ଓ ହନୁମାନଙ୍କ ବିଗ୍ରହ ଅଛି । ଜୀବଦ୍ଦଶାରେ ସ୍ୱାମୀନାରାୟଣ ବ୍ୟବହାର କରୁଥିବା ସାମଗ୍ରୀଗୁଡ଼ିକ ମନ୍ଦିରର ଅକ୍ଷର ଭବନରେ ସୁରକ୍ଷିତ ଭାବରେ ରଖାଯାଇଛି । ଗୁଜରାଟର ଭୂମିକମ୍ପ ୨୬ ଜାନୁଆରୀ ୨୦୦୧ ମସିହାରେ ଗୁଜରାଟ ଭୂମିକମ୍ପରେ ଭୁଜ ସହର ବହୁତ କ୍ଷତିଗ୍ରସ୍ତ ହୋଇଥିଲା । ତାହା ମଧ୍ୟରେ ସ୍ୱାମୀନାରାୟଣ ସମ୍ପ୍ରଦାୟର ପ୍ରତିଷ୍ଠାତାଙ୍କର ଏହି ମନ୍ଦିର ମଧ୍ୟ କ୍ଷତିଗ୍ରସ୍ତ ହୋଇଥିଲା । ଏହା ଦେଖି କଚ୍ଛର ଭାରତୀୟ ଓ ବିଦେଶୀ ସତସଙ୍ଗୀମାନେ ଏହି ମନ୍ଦିରଠାରୁ କିଛି ଦୂରରେ ଏକ ନୂଆ ଭୁଜ ଶ୍ରୀ ସ୍ୱାମୀନାରାୟଣ ମନ୍ଦିର   ତିଆରି କରିବାକୁ ସ୍ଥିର କରିଥିଲେ ।
ପ୍ରମିଳା ପ୍ରଭା ମିଞ୍ଜ ଭାରତକୁ ପ୍ରତିନିଧିତ୍ୱ କରୁଥିବା ଓଡ଼ିଶାର ଜଣେ ଡଙ୍ଗା ଚାଳନା ପ୍ରତିଯୋଗୀ । ୨୦୧୫ରେ ସେ ରାଜ୍ୟ ସରକାରଙ୍କଦ୍ୱାରା ଓଡ଼ିଶା ଆରକ୍ଷୀ ବିଭାଗରେ ସ‌ହାୟକ ନୀରିକ୍ଷକ ଭାବେ ନିଯୁକ୍ତି ପାଇଛନ୍ତି । ସଫଳତା ୨୦୧୦ ଏସୀୟ କ୍ରୀଡ଼ାରେ ପ୍ରତିମା ପୁହାଣଙ୍କ ସ‌ହ ମିଶି ଦେଶର ପ୍ରଥମ ମହିଳା ଭାବେ ପଦକ ଜିତିଥିଲେ । ଗୁଆଙ୍ଗଝୋ, ଚାଇନାରେ ନଭେମ୍ବର ୧୯ ତାରିଖ ୨୦୧୦ରେ, କ‌କ୍ସଲେସ୍ ଯୁଗଳ ପ୍ରତିଯୋଗିତାରେ, ୭ ମିନିଟ୍ ଓ ୪୭.୫୦ ସେକେଣ୍ଡ ସମୟ ନେଇ, ସେ ପ୍ରତିମା ପୁହାଣଙ୍କ ସ‌ହ ବ୍ରୋଞ୍ଜ ପଦକ ଜିତିଥିଲେ ।
ବାସିଟ୍ରାସିନ ଏକ ଆଣ୍ଟିବାୟୋଟିକ୍ । ଚର୍ମରେ ଜୀବାଣୁ ସଂକ୍ରମଣ ଥିଲେ ଏହା ସେହି ଚର୍ମରେ ପ୍ରୟୋଗ କରାଯାଏ । ଆଖିରେ ପ୍ରୟୋଗ କରାଯାଏ, ଏହା ବ୍ୟାକ୍ଟେରିଆ କଞ୍ଜକ୍ଟିଭାଇଟିସ୍ ଚିକିତ୍ସା ପାଇଁ ଆଖିରେ ବ୍ୟବହୃତ ହୁଏ । କ୍ଲୋଷ୍ଟ୍ରିଡିଅମ ଡିଫିଇସିଲ୍ ଜନିତ ତରଳ ଝାଡ଼ା ଚିକିତ୍ସା ପାଇଁ ଏହା ପାଟିରେ ମଧ୍ୟ ବ୍ୟବହୃତ ହେଇଛି, କିନ୍ତୁ ଏହା ପସନ୍ଦଯୋଗ୍ୟ ଚିକିତ୍ସା ନୁହେଁ । ଚର୍ମ କିମ୍ବା ଆଖିରେ ପ୍ରୟୋଗ ହେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱାଳା ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ  ଇଞ୍ଜେକ୍ସନ ଦେଲେ ବୃକ୍‌କ ସମସ୍ୟା ଦେଖାଦେଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ଜୀବକୋଷ ପ୍ରାଚୀର ନିର୍ମାଣରେ ହସ୍ତକ୍ଷେପ କରି କାର୍ଯ୍ୟ କରେ  ବାସିଟ୍ରାସିନ ପ୍ରଥମେ ୧୯୪୫ରେ ପ୍ରସ୍ତ୍ତୁତ ହୋଇଥିଲା ଏବଂ ୧୯୪୮ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ଆଖିରେ ବ୍ୟବହାର ପାଇଁ ୩.୫ ଗ୍ରାମ ଟ୍ୟୁବର ମୂଲ୍ୟ ୨୦୨୨ ସୁଦ୍ଧା ୩୧ଡଲାର ଥିଲା । ଏହା ବାସିଲସ ଲାଇଚେନିଫର୍ମିସରୁ ପୃଥକ କରି ପ୍ରସ୍ତୁତ କରାଯାଇଥିଲା । ଏହା ଅନ୍ୟ ଔଷଧର ମିଶ୍ରଣ ଭାବରେ ମଧ୍ୟ ଉପଲବ୍ଧ
ରାଉତରାପୁର କଟକ ସଦର ତହସିଲ ଅନ୍ନଗତ ୪୨ ମୌଜା ଦ୍ୱୀପାଞ୍ଚଳର କାଠଯୋଡି ନଦୀର ତଟରେ ଅବସ୍ଥିତ । ଏହା କଟକ ସହରଠାରୁ ମାତ୍ର ୮ କିଲୋମିଚର ଦୁର, କଟକ ଜିଲ୍ଲାର ସଦର ମହକୁମା ଏବଂ କଟକ ସଦର ବ୍ଲକଠାରୁ ଯଥାକ୍ରମେ ୧୫ ଏବଂ ୧୨ କିଲୋମିଟର ଦୁରତା ଅବଲମ୍ବନ କରେ । ଏହାର ଡାକ ଠିକଣା ଅଟେ, ଗ୍ରାମ - ରାଉତରାପୁର, ପୋ - କଳପଡା, ଥାନା - କଟକ ସଦର, ଜିଲ୍ଲା - କଟକ, ପିନ୍ - ୭୫୪୧୧୨ା ଗ୍ରାମଟିର ମୋଟ ଜନସଂଖ୍ୟା ୧୮୩୨  (୨୦୧୧ ଜନଗଣନା ଅନୁସାରେ) ଏବଂ ଘର ସଂଖ୍ୟା ୩୭୯  । ‍‌ଏହି ଗ୍ରାମରେ ଅନେକ ପ୍ରସିଦ୍ଧ ବ୍ୟକ୍ତି ଜନ୍ମଲାଭ କରି ଅନେକ ପ୍ରତିଷ୍ଠା ଲାଭ କରିଅଛନ୍ତି ା ତନ୍ମଧ୍ୟରୁ ବିଶିଷ୍ଟ ଓଡ଼ିଆ ଗୟକ ସିକନ୍ଦର ଆଲମ ଅନ୍ୟତମ ।
ଫ୍ଲୋସି କୋହେନ୍ ୧୯୨୫ରେ କଲିକତାରେ ଜନ୍ମ ହୋଇଥିଲେ । ପରେ ସେ ଯୁକ୍ତରାଷ୍ଟ୍ରକୁ ସ୍ଥାନାନ୍ତରିତ ହୋଇଥିଲେ ଓ ୧୯୫୦ରେ ବଫାଲୋ ବିଶ୍ୱବିଦ୍ୟାଳୟରୁ ଔଷଧରେ ସ୍ନାତ୍ତକ ଅର୍ଜନ କରିଥିଲେ । ସେ ବ୍ରୁକଲିନ୍ ଜିଉସ୍ ହସ୍ପିଟାଲ୍ ଓ ମେଡିକାଲ୍ ସେଣ୍ଟରରୁ ଶିଶୁ ରୋଗରେ ଉଚ୍ଚଶିକ୍ଷା ଲାଭ କରିଥିଲେ ଓ ମିତିଗାନର ଶିଶୁ ଚିକିତ୍ସାଳୟରେ ଯୋଗ ଦେଇଥିଲେ । ସେଠାରେ ସେ ଶିଶୁରୋଗ ଓ ନିଓନାଟାଲ୍ ଇମୁନୋଲୋଜି ବିଷୟପେ ଗବେଷଣା ଆରମ୍ଭ କରିଥିଲେ । ସେ ଚିକିତ୍ସାଳୟର କ୍ଲିନିକାଲ୍ ଇମୁନୋଲୋଜି ବିଜ୍ଞାନାଗାର ଓ କ୍ଲିନିକାଲ୍ ଇମୁନୋଲୋଜି ଓ ରୁମାଟୋଲୋଜି ପାଇଁ ଏହାର ସେବା ପ୍ରତିଷ୍ଠା କରିଥିଲେ । ସେ ୧୯୯୨ରେ ଅବସର ନେବା ପର୍ଯ୍ୟନ୍ତ ଉଭୟ ବିଭାଗର ନିର୍ଦ୍ଦେଶନା ଦେଉଥିଲେ । ସେ ୱେନ୍ ଷ୍ଟେଟ୍ ୟୁନିଭରସିଟି ସ୍କୁଲ୍ ଅଫ୍ ମେଡିସିନର ଅଧ୍ୟକ୍ଷ ମଧ୍ୟ ଥିଲେ ।
କାଚଘର ୧୯୮୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲିଏ କାମିନୀ ତ୍ରିପାଠୀ । ବସନ୍ତ ମହାପାତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ନିର୍ଦ୍ଦେଶକ ବ୍ୟୋମକେଶ ତ୍ରିପାଠୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ମୁଁ ଖାଣ୍ଟି ଓଡ଼ିଆ ଝିଅ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ରାଜେନ୍ଦ୍ର ସିଂ ଭୁର୍ଜି ଏବଂ ଅବତାର ସିଂହ ଭୁର୍ଜି । ଅବତାର ସିଂହ ଏହି ଚଳଚ୍ଚିତ୍ରର କାହାଣୀ ଲେଖିଥିଲେ ଏବଂ ସତ୍ୟନାରାୟଣ ସାହୁ ଏହି କଥଚିତ୍ରର ସଂଳାପ ଲେଖିଥିଲେ । ଅବତାର ସିଂହ ଏହି ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ, ଗୋପାଳ ବିଶ୍ୱାଳ ଏବଂ ମାନସ କୁମାର । ଅସୀମା ପଣ୍ଡା, ହ୍ୟୁମାନ ସାଗର, ତପୁ ମିଶ୍ର, ଶ୍ରୀଚରଣ, ଶୈଳଭାମା, ତାରିକ୍, ପପୁ ପମ ପମ, ସଞ୍ଜୁ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରରେ କଣ୍ଠଦାନ କରିଥିଲେ । ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିନେତ୍ରୀ ଏଲିନା ସାମନ୍ତରାୟ । ନବାଗତ ରଣବୀର ଏବଂ ସିଦ୍ଧାନ୍ତ ମହାପାତ୍ର ଚଳଚ୍ଚିତ୍ରଟିର ନାୟକ ଭୂମିକାରେ ଅଭିନୟ କରିଥିଲେ । ପପୁ ପମ ପମ, ମନୋଜ ପଟ୍ଟନାୟକ, ମନିଷା ମିଶ୍ର, ମାମୁନି ମିଶ୍ର, ଜୀବନ ପଣ୍ଡା, ସଲିଲ ମିତ୍ର, ସୋରଜ ଦାସ, ଶ୍ରୀକାନ୍ତ, ସ୍ୱରୂପ, ନାରାୟଣ ପତି ଆଦି କଳାକାରେ ଏହି ଚଳଚ୍ଚିତ୍ରରର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଏଲିନା ସାମନ୍ତରାୟ ରଣବୀର କ୍ୱାଲି ସିଦ୍ଧାନ୍ତ ମହାପାତ୍ର ପପୁ ପମ ପମ ମନୋଜ ପଟ୍ଟନାୟକ ମନିଷା ମିଶ୍ର ମାମୁନି ମିଶ୍ର ଜୀବନ ପଣ୍ଡା ସଲିଲ ମିତ୍ର ସୋରଜ ଦାସ ଶ୍ରୀକାନ୍ତ ସ୍ୱରୂପ ନାରାୟଣ ପତି କାହାଣୀ ଜଣେ ଗାଁ ଶିକ୍ଷକଙ୍କ ଝିଅର ସଂଘର୍ଷମୟ କାହାଣୀକୁ ନେଇ ନିର୍ମିତ ହୋଇଛି ଏହି ଚଳଚ୍ଚିତ୍ରଟି । ଗୀତ ଏବଂ ସଙ୍ଗୀତ ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ, ଗୋପାଳ ବିଶ୍ୱାଳ, ମାନସ କୁମାର । ଅସୀମା ପଣ୍ଡା, ହ୍ୟୁମାନ ସାଗର, ତପୁ ମିଶ୍ର, ଶ୍ରୀଚରଣ, ଶୈଳଭାମା, ତାରିକ୍, ପପୁ ପମ ପମ, ସଞ୍ଜୁ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରରେ କଣ୍ଠଦାନ କରିଥିଲ । ଏହି କଥାଚିତ୍ରର ଗୀତଗୁଡ଼ିକର ରେକର୍ଡ଼ିଂ କାମ ଅମର ମ୍ୟୁଜିକ୍ କରିଥିଲା । ଭଞ୍ଜ କଳା ମଣ୍ଡପରେ ଏହି କଥାଚିତ୍ରର ଗୀତଗୁଡ଼ିକ ମୁକ୍ତିଲାଭ କରିଥିଲା । ଏହି ସମାରୋହରେ ପ୍ରତିଭା ରାୟ, ଇତି ସାମନ୍ତ, ପପୁ ପମ୍‌ପମ୍‌, ଅକ୍ଷୟ ପରିଜା, ତପୁ ମିଶ୍ର, ମାନସ କୁମାର ପ୍ରମୁଖ ଅତିଥି ଭାବେ ଯୋଗଦେଇଥିଲେ । ଗୀତ ବ୍ୟବସାୟ ୮ ସେପ୍ଟେମ୍ବର ୨୦୧୭ରେ ମୁକ୍ତିଲାଭ କରିଥିବା ଏହି କଥାଚିତ୍ର ସ‌ହ ଅନ୍ୟ ଏକ ଓଡ଼ିଆ କଥାଚିତ୍ର ଭୈରବ ମୁକ୍ତିଲାଭ କରିଥିଲା । ଏହି କଥାଚିତ୍ର ଦୁଇଟି ଉତ୍ତମ ବ୍ୟବସାୟ କରିଥିଲେ ।
ବଳଭଦ୍ର ମାଝି  (ଜନ୍ମ: ୨ ଜୁନ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଛନ୍ତି । ୧୯୯୦, ୧୯୯୫, ୨୦୦୦, ୨୦୦୪ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନର୍ଲା ଓ ଲାଞ୍ଜିଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ, ୧୨ଶ, ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବଳଭଦ୍ର ମାଝି ୧୯୬୪ ମସିହାର ଜୁନ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ରବଣୁ ମାଝି ଓ ପତ୍ନୀଙ୍କ ନାମ ଶ୍ରୀମତି ମାଝି । ରାଜନୈତିକ ଜୀବନ ବଳଭଦ୍ର ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ବିଜୁ ଜନତା ଦଳର ଗଠନ ସମୟରେ ତାଙ୍କର ମଧ୍ୟ କିଛି ଭୂମିକା ଥିଲା । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଛନ୍ତି । ୨୦୦୨ ମସିହାରୁ ୨୦୦୪ ମସିହାଯାଏଁ ୧୨ଶ ଓଡ଼ିଶା ବିଧାନ ସଭାରେ ଓ ୨୦୦୪ ମସିହାରୁ ୨୦୦୬ ମସିହା ପର୍ଯ୍ୟନ୍ତ ୧୩ଶ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ ସେ କାର୍ଯ୍ୟ କରିଥିଲେ । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳ ପ୍ରାର୍ଥୀ ଭାବରେ ଲାଞ୍ଜିଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ପ୍ରଦୀପ ଦିଶାରୀଙ୍କଠାରୁ ୨୪,୮୯୫ ଖଣ୍ଡ ଅଧିକ ଭୋଟ ପାଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ମାତ୍ର ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଶିବାଜୀ ମାଝିଙ୍କଠାରୁ ୩,୦୩୯ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ବିଜ୍ଞାନର ଯେଉଁ ବିଭାଗରେ ପୃଥିବୀ, ଜନ, ଜମି, ପରିସଂସ୍ଥାନ ଏବଂ ଜୀବଜନ୍ତୁମାନଙ୍କ ବିଷୟରେ ପଢାଯାଏ ତାହାକୁ ଭୂଗୋଳ କୁହାଯାଏ । ଉପକ୍ରମ ମୂଳଶବ୍ଦ ଭୂ କହିଲେ ଭୂମି ଗୋଳ କହିଲେ ଏହାର ପଠନରୁ ଉଦ୍ଧୃତ । ଏଥିରେ ମୁଖ୍ୟତଃ ଉପରଲିଖିତ ବିଷୟବସ୍ତୁମାନଙ୍କର ବିଷୟରେ ପଢାଯାଏ । ଭୂଗୋଳ ମାଧ୍ୟମିକ ଓ ଉଚ୍ଚ ମାଧ୍ୟମିକ ଶ୍ରେଣୀମାନଙ୍କରେ ଏକ ବିଷୟ । ଭୂଗୋଳ ହେଉଛି ବ୍ରହ୍ମାଣ୍ଡ ଏବଂ ଏହାର ବୈଶିଷ୍ଟ୍ୟଗୁଡିକର ଏକ ବ୍ୟବସ୍ଥିତ ଅଧ୍ୟୟନ  ପାରମ୍ପରିକ ଭାବରେ, ଭୂଗୋଳ ମାନଚିତ୍ର ଅଧ୍ୟୟନ ଏବଂ ସ୍ଥାନ ନାମ ଅଧ୍ୟୟନ ସହିତ ଜଡ଼ିତ  ଅନେକ ଭୌଗଳିକ ବିଜ୍ଞାନୀ ମାନଚିତ୍ର ଅଧ୍ୟୟନ ଏବଂ ସ୍ଥାନ ନାମ ଅଧ୍ୟୟନରେ ତାଲିମପ୍ରାପ୍ତ, ମାତ୍ର ଏହା ସେମାନଙ୍କ ମୁଖ୍ୟ ବିଷୟବସ୍ତୁ ନୁହେଁ  ଭୌଗଳିକ ବିଜ୍ଞାନୀମାନେ ଘଟଣା, ପ୍ରକ୍ରିୟା, ଏବଂ ବୈଶିଷ୍ଟ୍ୟଗୁଡିକର ସ୍ଥାନ ଏବଂ ଏହା ସହିତ ମଣିଷ ଏବଂ ସେମାନଙ୍କର ପରିବେଶର ପାରସ୍ପରିକ ଅଧ୍ୟୟନ କରନ୍ତି  କାରଣ ସ୍ଥାନ ଏବଂ ସ୍ଥାନ ବିଭିନ୍ନ ବିଷୟ ଉପରେ ପ୍ରଭାବ ପକାଇଥାଏ, ଯେପରିକି ଅର୍ଥନୀତି, ସ୍ୱାସ୍ଥ୍ୟ, ଜଳବାୟୁ, ଉଦ୍ଭିଦ ଏବଂ ପ୍ରାଣୀ, ଭୂଗୋଳ ଅତ୍ୟନ୍ତ ଆନ୍ତଃବିଭାଗୀୟ  ଭୂଗୋଳର ଆନ୍ତଃବିଭାଗୀୟ ପ୍ରକୃତି ଭୌତିକ ଏବଂ ମାନବିକ ଘଟଣାକ୍ରମ ଏବଂ ଏହାର ପରିବେଶ ମଧ୍ୟରେ ଥିବା ସମ୍ପର୍କ ଉପରେ ନିର୍ଭର କରେ  ଭୂଗୋଳର ଅଧ୍ୟୟନକୁ ସାମଗ୍ରିକ ଭାବରେ ଦୁଇଟି ମୁଖ୍ୟ ବିଭାଗରେ ବିଭକ୍ତ କରାଯାଇପାରେ: ମାନବିକ ଭୂଗୋଳ ଏବଂ ଭୌତିକ ଭୂଗୋଳ  ମାନବିକ ଭୂଗୋଳ ମୁଖ୍ୟତଃ ମନୁଷ୍ୟକୃତ ପରିବେଶ ଏବଂ ଏହାର ସୃଷ୍ଟି, ଦର୍ଶନ, ପରିଚାଳନା ଏବଂ ପ୍ରଭାବ ଉପରେ ଧ୍ୟାନ ଦେଇଥାଏ  ଭୌତିକ ଭୂଗୋଳ ପ୍ରାକୃତିକ ପରିବେଶ, ଏବଂ ଜୀବ, ଜଳବାୟୁ, ମୃତ୍ତିକା, ଜଳ ଏବଂ ସ୍ଥଳଭାଗ କିପରି ପରସ୍ପର ଉପରେ ପ୍ରଭାବ ପକାଏ ତାହା ପରୀକ୍ଷଣ କରେ  ଏହି ଦୁଇ ବିଭଗଗୁଡିକ ମଧ୍ୟରେ ପାର୍ଥକ୍ୟ ଏକ ତୃତୀୟ ବିଭାଗକୁ ଜନ୍ମ ଦେଇଛି , ପରିବେଶ ଭୁଗୋଳ। ଏହା ଭୌତିକ ଏବଂ ମାନବିକ ଭୁଗୋଳକୁ ଏକତ୍ର କରି ପରିବେଶ ଏବଂ ମଣିଷର ପାରସ୍ପରିକ ସମ୍ପର୍କକୁ ଅଧ୍ୟୟନ କରିଥାଏ  ଶ୍ରେଣୀ ବିଭାଗ ଭୌତିକ ଭୂଗୋଳ ଭୌତିକ ଭୂଗୋଳ ଭୂବିଜ୍ଞାନ ଭାବରେ ଭୂଗୋଳ ଉପରେ ଧ୍ୟାନ ଦେଇଥାଏ  ଏହା ଭୌତିକ ସମସ୍ୟା ଏବଂ ଶୈଳମଣ୍ଡଳ, ଜଳମଣ୍ଡଳ, ବାୟୁମଣ୍ଡଳ, ଏବଂ ଜୀବମଣ୍ଡଳକୁ ବୁଝିବାକୁ ଚେଷ୍ଟା କରିଥାଏ  ଭୌତିକ ଭୁଗୋଳ ହେଉଛି ପୃଥିବୀର ଋତୁ, ଜଳବାୟୁ, ବାୟୁମଣ୍ଡଳ, ମୃତ୍ତିକା, ଝରଣା, ସ୍ଥଳଭାଗ ଏବଂ ମହାସାଗରର ଅଧ୍ୟୟନ  ମାନବିକ ଭୂଗୋଳ ମାନବିକ ଭୂଗୋଳ ମାନବ ସମାଜକୁ ପ୍ରଭାବିତ କରୁଥିବା ଢାଞ୍ଚା ଓ ପ୍ରକ୍ରିୟାର ଅଧ୍ୟୟନ ଉପରେ ଧ୍ୟାନ ଦେଇଥାଏ  ଏଥିରେ ମାନବ, ରାଜନୈତିକ, ସାଂସ୍କୃତିକ, ସାମାଜିକ ଏବଂ ଅର୍ଥନୈତିକ ଦିଗଗୁଡ଼ିକୁ ଅନ୍ତର୍ଭୁକ୍ତ  ପରିବେଶ ଭୂଗୋଳ ପରିବେଶ ଭୁଗୋଳ ମଣିଷ ଏବଂ ପ୍ରାକୃତିକ ଦୁନିଆ ମଧ୍ୟରେ ପାରସ୍ପରିକ ସମ୍ପର୍କର ଅଧ୍ୟୟନ ସହିତ ଜଡ଼ିତ  ଏହା ଭୌତିକ ଏବଂ ମାନବିକ ଭୂଗୋଳର ପାରମ୍ପରିକ ଦିଗଗୁଡିକ ବିଷୟରେ ବୁଝିବାକୁ ପ୍ରୟାସ କରେ, ଯଥା ମାନବ ସମାଜ କିପରି ପରିବେଶକୁ ପ୍ରଭାବିତ କରିଥାଏ  ଜଗତୀକରଣ ଏବଂ ଯାନ୍ତ୍ରିକ ଅଭିବୃଦ୍ଧି ହେତୁ ପରିବେଶ ସହିତ ମାନବିକ ସମ୍ପର୍କର ପରିବର୍ତ୍ତନ, ପରିବର୍ତ୍ତନଶୀଳ ସମ୍ପର୍କକୁ ବୁଝିବା ପାଇଁ ଏକ ନୂତନ ଆଭିମୁଖ୍ୟ ଆବଶ୍ୟକ  ପରିବେଶ ଭୂଗୋଳର ଏହି ଦିଗରେ ଅନୁସନ୍ଧାନ କ୍ଷେତ୍ରର ଉଦାହରଣଗୁଡ଼ିକ ହେଉଛି: ଜରୁରୀକାଳୀନ ପରିଚାଳନା, ପରିବେଶ ପରିଚାଳନା,ପରିବେଶ ସଂରକ୍ଷଣ ଏବଂ ରାଜନୈତିକ ପରିବେଶ  ଜିଓମେଟିକ୍ସ ମାନଚିତ୍ର ଅଧ୍ୟୟନରେ ବ୍ୟବହୃତ ପାରମ୍ପରିକ କୌଶଳରେ ସ୍ଥାନରେ କମ୍ପ୍ୟୁଟରର ପ୍ରୟୋଗକୁ ଜିଓମେଟିକ୍ସ କୁହଯାଏ  ୧୯୫୦ ଦଶକର ମଧ୍ୟଭାଗରେ ଭୂଗୋଳର ସାଂଖ୍ୟିକ ଅଭିବୃଦ୍ଧି ହେତୁ ଜିଓମାଟିକ୍ସ ଉତ୍ପନ୍ନ ହେଲା  ଆଜି, ଜିଓମେଟିକ୍ ପଦ୍ଧତିଗୁଡ଼ିକରେ ସ୍ଥାନିକ ବିଶ୍ଳେଷଣ, ଭୌଗୋଳିକ ସୂଚନା ପ୍ରଣାଳୀ  (ଜିଆଇଏସ୍), ଦୁର ପର୍ଯବେଖ୍ୟଣ ଏବଂ ଗ୍ଲୋବାଲ୍ ପୋଜିସନ୍ ସିଷ୍ଟମ୍  (ଜିପିଏସ୍) ଅନ୍ତର୍ଭୁକ୍ତ  ଜିଓମେଟିକ୍ସ କେତେକ ଭୌଗୋଳିକ ବିଭାଗର ପୁନରୁତ୍ଥାନ ଆଣିଛି, ବିଶେଷ କରି ଉତ୍ତର ଆମେରିକାରେ ଯେଉଁଠାରେ ୧୯୫୦ ଦଶକରେ ଏହି ବିଷୟର ଅବନତି ଘଟିଥିଲା  ଆଞ୍ଚଳିକ ଭୂଗୋଳ ପୃଥିବୀ ପୃଷ୍ଠର ଅନନ୍ୟ ବୈଶିଷ୍ଟ୍ୟ, ଓ ଏହାର ଫଳସ୍ୱରୂପ ପ୍ରତ୍ୟେକ କ୍ଷେତ୍ରର ପ୍ରାକୃତିକ ବା ଉପାଦାନଗୁଡ଼ିକର ମିଶ୍ରଣରୁ ଭୌତିକ ଏବଂ ମାନବିକ ପରିବେଶ ପରି ପରିଣତ ହୁଏ  ଏହାର ଅଧ୍ୟୟନକୁ ଆଞ୍ଚଳିକ ଭୂଗୋଳ ନାମ ଦିଆ ଯାଇଛି। ଏହାର ମୂଳ ଉଦ୍ଦେଶ୍ୟ ହେଉଛି ଏକ ନିର୍ଦ୍ଦିଷ୍ଟ ଅଞ୍ଚଳର ସ୍ୱତନ୍ତ୍ରତା, କିମ୍ବା ଚରିତ୍ରକୁ ବୁଝିବା, କିମ୍ବା ବ୍ୟାଖ୍ୟା କରିବା ଯାହା ପ୍ରାକୃତିକ ତଥା ମାନବ ଉପାଦାନକୁ ନେଇ ଗଠିତ
ଶେଷ ତାନ୍ତ୍ରିକର ସନ୍ଧାନରେ, ମନୋଜ ଦାସଙ୍କଦ୍ୱାରା ରଚିତ ଏକ କଳ୍ପିତ ରହସ୍ୟପୋନ୍ୟାସ ଅଟେ । ପ୍ରଥମେ ଏହି ଉପନ୍ୟାସର କିଛି ପରିଚ୍ଛେଦ  'ପ୍ରତିନିଧି'  ନାମକ ପାକ୍ଷିକ ପତ୍ରିକାରେ ପ୍ରକାଶ ପାଇଥିଲା । ପରବର୍ତ୍ତୀ ସମୟରେ ଏହା ୨୦୧୬ ମାର୍ଚ୍ଚ ସଂଖ୍ୟାରୁ ଆରମ୍ଭ କରି ୨୦୧୮ ମଇ ସଂଖ୍ୟା ଯାଏ ଧାରାବାହିକ ଭାବେ  'କଥା' ରେ ପ୍ରକାଶ ପାଇଥିଲା । ୨୦୧୮ ସେପ୍ଟେମ୍ବର ମାସରେ  'ଜଗନ୍ନାଥ ରଥ ପ୍ରକାଶନ'  ଏହାକୁ ବହି ଆକାରରେ ପ୍ରକାଶ କରିଥିଲେ ଏବଂ  'ସୁସାହିତ୍ୟମ'  ନାମକ ସଂସ୍ଥାଦ୍ୱାରା ଏହି ଉପନ୍ୟାସରେ ୫୦୦ରୁ ଊର୍ଦ୍ଧ୍ୱ କପି ଅଗ୍ରୀମ ବିକ୍ରି ହୋଇଥିଲା । ପୁସ୍ତକ ସମୀକ୍ଷା ଚରିତ୍ର ଏହି ଉପନ୍ୟାସର କିଛି ପ୍ରମୁଖ ଚରିତ୍ରଗୁଡ଼ିକ ହେଲେ- ସମରଜିତ୍ ସିଂହ ବାହାଦୁର, ରତନଝର ରାଜ୍ୟର ମହାରାଜ ସୁରଜିତ ସିଂହ, ରାଜକୁମାର ବିକ୍ରମ, ଲେଖକ, ନଅର ତତ୍ତ୍ୱାବଧାରକଙ୍କ ପୁଅ, ସୁରଜିତଙ୍କ ଘନିଷ୍ଟ ବନ୍ଧୁ ରୋହିତ  (ଟୟ), ରତନଝର ଗାୟିକା କଂକୁବାଇନ୍ ଏବଂ ସମରଜିତ୍ ସିଂହଙ୍କ ପୁଅ ମଧୁମତି, ରାଜକୁମାର ସୁରଜିତଙ୍କ ପ୍ରେମିକା ହୈମବତୀ, ରାଜକୁମାର ସୁରଜିତ ଏବଂ ମଧୁମତିଙ୍କ ଝିଅ ଚିନ୍ମୟ, ଗୋଧୂଳିର ପରିଚାରକ ଶାନ୍ତା, ହୈମବତୀଙ୍କ ପାଳନକର୍ତ୍ତି, ବିକ୍ରମଙ୍କ ପ୍ରେମିକା ଜୟନ୍ତିକା, ପ୍ରସିଦ୍ଧ କଥାଚିତ୍ର ନାୟିକା, ରାଜକୁମାର ସୁରଜିତଙ୍କ ପତ୍ନୀ ଗାର୍ଗୀ, ବିକ୍ରମଙ୍କ ସହ ବିବାହ ଠିକ ହେଇଥିଲା ଭୂମାବାବା, ଚିନ୍ମୟଙ୍କ ଗୁରୁ ରକ୍ତକପାଳ, ତାନ୍ତ୍ରିକ, ଭୂମାବାବାଙ୍କ ବନ୍ଧୁ ଜୟାର୍ଣ୍ଣବ, ତାନ୍ତ୍ରିକ ହିମାଦ୍ରିବାବା, ରକ୍ତକପାଳ, ଜୟାର୍ଣ୍ଣବଙ୍କ ଗୁରୁ ଶେଷତାନ୍ତ୍ରିକ, ଜଣେ ରହସ୍ୟମୟ ବ୍ୟକ୍ତିତ୍ୱ- ଯିଏ ହୈମବତୀକୁ ଅପହରଣ କରିଥିଲେ ଏବଂ ଆହୁରି ଅନେକ ଗୌଣ ଚରିତ୍ର  ।
ପଙ୍କଜ ଜିନ୍ଦଲ, ସାନ ଫ୍ରାନ୍ସିସ୍କୋ, ରେ ଅବସ୍ଥିତ ସେନ୍ସ ଟ୍ୟାଲେଣ୍ଟ ଲ୍ୟାବ  (ସେନ୍ସ )ର ସହ-ପ୍ରତିଷ୍ଠାତା ଅଟନ୍ତି  । ଏହାପୂର୍ବରୁ ସେ ସିଲିକନ ଭ୍ୟାଲି, ରେ ଅବସ୍ଥିତ ଏକ କର୍ମଚାରୀ ଏବଂ ନିଯୁକ୍ତି ସଂସ୍ଥା ଆକ୍ରାୟା  (ଏପ୍ରିଲ ୨୦୧୩ - ନଭେମ୍ବର ୨୦୧୫)ର ସିଇଓ ଥିଲେ  । ପଙ୍କଜ ୧୯୯୯ ମସିହାରୁ ବ୍ୟବସାୟ କରିଆସୁଛନ୍ତି । ସେ ଦି ଇଣ୍ଡସ ଏଣ୍ଟରପ୍ରାଇଜର୍ସ  (ଟିଇ) ସିଲିକନ ଭ୍ୟାଲିର ଜଣେ ସଦସ୍ୟ ଅଟନ୍ତି  । ପୁରସ୍କାର ଏବଂ ସ୍ୱୀକୃତି ୨୦୧୪ ମସିହାରେ, ପଙ୍କଜ ସିଲିକନ ଭ୍ୟାଲି ବ୍ୟବସାୟ ପତ୍ରିକାର  "୪୦ ଅଣ୍ଡର ୪୦"  ତାଲିକା ପ୍ରସ୍ତୁତ କରିଥିଲେ ।
ସେଦାମ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ଗୁଲ୍ବର୍ଗ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସେଦାମ ସହରର ମୋଟ ଜନସଂଖ୍ୟା ୩୧୫୨୯ ଅଟେ । ସେଥି ମଧ୍ୟରୁ ୫୧.୧୫% ଜଣ ପରୁଷ ହୋଇଥିବା ବେଳେ ୪୮.୮୫% ଜଣ ନାରୀ ଅଟନ୍ତି । ସେଦାମର ସାକ୍ଷରତା ହାର ୫୭.୮୮% ଅଟେ । ଏହା ଜାତୀୟ ହାରଠାରୁ ୬.୯୬% ପ୍ରତିଶତ ଅଧିକ ଅଟେ । ସେଥିରୁ ୩୩.୭୨% ପ୍ରତିଶତ ପୁରୁଷ ଓ ୨୪.୧୬% ନାରୀ ଅଟନ୍ତି । ୧୬.୦୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ସେଦାମର ସରକାରୀ ଭାଷା ଅଟେ ।
ପଦ୍ମନାଭ ଇଂଜିନିୟରିଂ କଲେଜ ରାଉରକେଲା ଭାରତୀୟ ରାଜ୍ୟ ଓଡ଼ିଶାର ଶିଳ୍ପ ନଗର ରାଉରକେଲାଠାରେ ଥିବା ଏକ ବେସରକାରୀ ଇଂଜିନିୟରିଂ କଲେକ । ଏହା ୧୯୯୯-୨୦୦୦ ମସିହାରେ ପ୍ରତିଷ୍ଠା ହୋଇ ଭୁବନେଶ୍ୱରଠାରେ ମୁଖ୍ୟ ଦପ୍ତର ଥିବା ପଦ୍ମନାଭ ଶିକ୍ଷା ଟ୍ରଷ୍ଟଦ୍ୱାରା ପରିଚାଳିତ ହେଇଥାଏ । ଏହାର ମୁଖ୍ୟ ଉଦେଶ୍ୟ ପଶ୍ଚିମ ଓଡ଼ିଶାର ଜିଲ୍ଲାମାନଙ୍କ ପାଇଁ ଉତ୍ତମ ଯାନ୍ତ୍ରିକ ଶିକ୍ଷା ପ୍ରଦାନ କରିବା । ପଦ୍ମନାଭ ଇଂଜିନିଯରିଂ କଲେଜ, ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ ସହ ଅନୁବନ୍ଧିତ ଥିବା ବେଳେ ଏହା କେନ୍ଦ୍ର ସରକାରଙ୍କ 9001:2000 ମାନ୍ୟତା ହାସଲ କରିଛି । ଏହି ଅନୁଷ୍ଠାନ ବର୍ତ୍ତମାନ ସେକ୍ଟର ୪ଠାରେ ଚାଲୁଥିବା ବେଳେ ତାହାର ନୂତନ କୋଠା ସେକଟର ୯ ଅଞ୍ଚଳରେ ନିର୍ମାଣାଧୀନ ।
କଷ୍ଟମ ବିମାନବନ୍ଦର ଏକ ଶ୍ରେଣୀର ବିମାନ ବନ୍ଦର ଯେଉଁଠାରେ ଦେଶର କଷ୍ଟମ ବିଭାଗ ତାହାକୁ ଆମଦାନୀ କରାଯାଇଥିବା ଦ୍ରବ୍ଯକୁ ଅବତରଣ ତଥା ରପ୍ତାନି କରାଯାଉଥିବା ଦ୍ରବ୍ୟର ପରିବହନ ପାଇଁ ପାଇଁ ଅନୁମତି ଦେଇଥିବେ । କେବଳ ସେପରି ବିମାନ ବନ୍ଦରରେ ଦେଶ ବାହାରକୁ ଯେ କୌଣସି ଦ୍ରବ୍ୟର ନେବା ବା ଆଣିବା ସମ୍ଭବ ଓ ସେହି ଶ୍ରେଣୀର ବିମାନ ବନ୍ଦରରେ ସବୁ ଦ୍ରବ୍ୟକୁ ନିରୀକ୍ଷଣ ତଥା ଆମଦାନୀ ବା ରପ୍ତାନି ଶୁଳ୍କ ସଂଗ୍ରହ ପାଇଁ ସେଠାରେ କଷ୍ଟମ ବିଭାଗ ତରଫରୁ କାଉଣ୍ଟର ଖୋଲା ଯାଇଥାଏ । କଷ୍ଟମବିମାନ ବନ୍ଦରରେ ଅନ୍ତର୍ଜାତିକ ଉଡାଣ ନ ଥାଇ ପାରେ କିନ୍ତୁ କଷ୍ଟମ ଅଫିସର ସେଠାରୁ ଅନ୍ୟାନ୍ୟ ବିମାନ ବନ୍ଦରକୁ ଯାଉଥିବା ଦ୍ରବ୍ଯର ନିରୀକ୍ଷଣ କରିପାରନ୍ତି । ଉଦାହରଣ ବିଶ୍ୱରେ ଅନେକ ପ୍ରକାରର କଷ୍ଟମ ବିମାନ ବନ୍ଦର ସବୁ ରହିଛି ।
ସ୍ନେହା ସୋରେନ୍  (ଜନ୍ମ 2001) ଭାରତର ଜଣେ ମହିଳା ଭାରୋତ୍ତୋଳକ । ଅଷ୍ଟ୍ରେଲିଆର ଗୋଲ୍ଡ କୋଷ୍ଟରେ ଆୟୋଜିତ ହୋଇଥିବା ୨୦୧୭ କମନୱେଲଥ ଭାରୋତ୍ତୋଳନ ଚାମ୍ପିଅନସିପରେ ସେ ତାଙ୍କର ପ୍ରଥମ ଆନ୍ତର୍ଜାତୀୟ ପଦକ ଜିତିଥିଲେ ଏବଂ ୨୦୨୩ ଜାତୀୟ ଖେଳରେ ସେ ବ୍ରୋଞ୍ଜ ପଦକ ହାସଲ କରିଥିଲେ । ସୋରେନଙ୍କୁ ଓଡିଶା ସରକାରଙ୍କ ତରଫରୁ ଏକଲବ୍ୟ ପୁରସ୍କାର ମଧ୍ୟ ପ୍ରଦାନ କରାଯାଇଥିଲା । ବ୍ୟକ୍ତିଗତ ଜୀବନ ସ୍ନେହା ସୋରେନ ମୟୂରଭଞ ଜିଲ୍ଲାର ବେତନଟୀ ନିକଟସ୍ଥ ଶିଖରଘାଟୀ ଗ୍ରାମରେ ବୋଡ ଏବଂ ଛିତା ସୋରେନଂକ ପୁତ୍ରି ଭାବରେ ଜନ୍ମଗ୍ରହଣ କରିଥିଲେ ସେ କୃଷ୍ଣ ଚନ୍ଦ୍ରପୁର ନୂତନ ସରକାରୀ ଉଚ୍ଚ ବିଦ୍ୟାଳୟରୁ ମାଧ୍ୟମିକ ଏବଂ ଶ୍ରୀରାମ ଚନ୍ଦ୍ର ଭଞ୍ଜ ଜୁନିଅର କଲେଜ, ରଗଧା ମୟୂରଭଞ୍ଜରୁ ଉଚ୍ଚମାଧ୍ୟମିକ ଶିକ୍ଷା ସମାପ୍ତ କରିଥିଲେ।
ତପୁ ମିଶ୍ର  (୧୧ ଜାନୁଆରୀ ୧୯୮୫ - ୧୯ ଜୁନ ୨୦୨୧) ଜଣେ ଓଡ଼ିଆ କଣ୍ଠଶିଳ୍ପୀ ଥିଲେ  । ସେ ଓଡ଼ିଆ କଥାଚିତ୍ର ଏବଂ ଆଲବମ୍ ଜଗତରେ ଅନେକ ଗୀତରେ କଣ୍ଠଦାନ କରିଥିଲେ । ସେ ଓଡ଼ିଆ ଦୂରଦର୍ଶନ କାର୍ଯ୍ୟକ୍ରମରେ ଜଣେ ବିଚାରିକା ଭାବରେ ମଧ୍ୟ କାର୍ଯ୍ୟ କରିଥିଲେ । ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ  "ଭଏସ୍ ଅଫ୍ ଓଡ଼ିଶା" ରେ ଗୁଡ୍‌ଲି ରଥ ଏବଂ ପମିଙ୍କ ସହ ଜଣେ ବିଚାରିକା ଭାବରେ କାର୍ଯ୍ୟ କରିଥିଲେ । ଓଡ଼ିଆ ସମେତ ସେ ବଙ୍ଗଳା, ହିନ୍ଦୀ ଏବଂ ଅନ୍ୟାନ୍ୟ ଭାରତୀୟ ଆଞ୍ଚଳିକ ଭାଷାମାନଙ୍କରେ ମଧ୍ୟ ଗୀତ ଗାଇଥିଲେ । ଜଣେ ସ୍ୱାଧୀନ କଳାକାର ଭାବେ ସେ ନିଜର ୟୁଟ୍ୟୁବ୍ ଚ୍ୟାନେଲରେ ମଧ୍ୟ ଆଲବମ ପ୍ରକାଶ କରିଥିଲେ । ୨୦୨୧ ମସିହା ଜୁନ ୧୯ ତାରିଖରେ କରୋନାରେ ୩୬ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ଜୀବନୀ ପ୍ରାରମ୍ଭିକ ଜୀବନ ତପୁ ମିଶ୍ର ଓଡ଼ିଶାର ସମ୍ବଲପୁରଠାରେ ଜନ୍ମଗ୍ରହଣ କରିଥିଲେ । ସେ ଅଳ୍ପ ବୟସରେ ଗୀତ ବୋଲା ଶିଖି ଗୀତ ଗାଇବା ଆରମ୍ଭ କରିଥିଲେ । ସେ ପ୍ରଭୁଦତ୍ତ ପ୍ରଧାନ ଓ ଜ୍ଞାନରଞ୍ଜନ ମହାପାତ୍ରଙ୍କଠାରୁ ସଙ୍ଗୀତ ଶିକ୍ଷାଲାଭ କରିଥିଲେ । ଶିକ୍ଷା ସେ ସମ୍ବଲପୁର ବିଶ୍ୱବିଦ୍ୟାଳୟରୁ ଓ ପରେ ଗାନ୍ଧର୍ବ ମହାବିଦ୍ୟାଳୟରୁ ସଂଗୀତ ଡିଗ୍ରୀ ହାସଲ କରିଥିଲେ । ସଙ୍ଗୀତ ତପୁ ମିଶ୍ର ପ୍ରାୟତଃ ଅର୍ଦ୍ଧ-ଶାସ୍ତ୍ରୀୟ, ରୋମାଣ୍ଟିକ ଏବଂ ଆଇଟମ ଗୀତ ବୋଲୁଥିଲେ । ୧୯୯୫ ମସିହାରେ ହିମାଂଶୁ ପରିଜାଙ୍କ ଓଡ଼ିଆ ଚଳଚ୍ଚିତ୍ର କୁଳ ନନ୍ଦନ ଜରିଆରେ ସେ ପ୍ରଥମ କରି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଏହା ପରେ ସେ ଆଇ ଲଭ୍ ୟୁ ଚଳଚ୍ଚିତ୍ରର ତାଙ୍କ ଗୀତ ନାରେ ନା ବଜାନା ବଂଶୀ ଖ୍ୟାତିଲାଭ କରିଥିଲା । ସେ ୫୦୦ରୁ ଅଧିକ ଚଳଚ୍ଚିତ୍ର ଗୀତରେ କଣ୍ଠଦାନ କରିଥିଲେ । ଓଡ଼ିଆ ସମେତ ସେ ବଙ୍ଗଳା, ହିନ୍ଦୀ ଏବଂ ଅନ୍ୟାନ୍ୟ ଆଞ୍ଚଳିକ ଭାଷାରେ ମଧ୍ୟ ଗୀତ ଗାଇଥିଲେ । ଏକ ସ୍ୱାଧୀନ କଳାକାର ଭାବରେ ସେ ନିଜର ଏକ ୟୁଟ୍ୟୁବ୍ ଚ୍ୟାନେଲରେ ମଧ୍ୟ ଆଲବମ ପ୍ରକାଶ କରିଆସିଥିଲେ । ଅସୁସ୍ଥତା ଓ ମୃତ୍ୟୁ ମଇ ୧୯ରେ କରୋନାରେ ଆକ୍ରାନ୍ତ ହେବା ପରେ ତାଙ୍କ ପରିବାର ସଦସ୍ୟ ତାଙ୍କୁ ଘରୋଇ କରୋନା ଡାକ୍ତରଖାନାରେ ଭର୍ତ୍ତି କରିଥିଲେ । ସେ ସୁସ୍ଥ ହେବା ପରେ ପୁଣିଥରେ କରୋନା ପରବର୍ତ୍ତୀ ଜଟିଳତା ସୃଷ୍ଟି ହୋଇଥିଲା ଓ ତାଙ୍କର ଅମ୍ଳଜାନ ସ୍ତର ୪୫କୁ ଖସିଯାଇଥିଲା । ଭୁବନେଶ୍ୱରଠାରେ ଏକ ଘରୋଇ ଡାକ୍ତରଖାନାରେ ଭର୍ତ୍ତିହୋଇଥିଲେ ଓ ପରେ ଭେଣ୍ଟିଲେଟରରେ ଥିଲେ । ଚିକିତ୍ସିତ ହେଉଥିବା ସମୟରେ ୨୦୨୧ ମସିହା ଜୁନ ୧୯ ତାରିଖ ରାତି ୧୧ଟା ସମୟରେ ତାଙ୍କର ଦେହାନ୍ତ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୩୬ ବର୍ଷ ବୟସ ହୋଇଥିଲା । ଗୀତ ସମ୍ମାନ ଓ ପୁରସ୍କାର କଣ୍ଠ ସଙ୍ଗୀତରେ ତାଙ୍କର ଅବଦାନ ପାଇଁ ତପୁ ମିଶ୍ର ଚାରୋଟି ରାଜ୍ୟ ଚଳଚ୍ଚିତ୍ର ପୁରସ୍କାର ଲାଭକରିଥିଲେ ।
ନରସିଂହ ଭତ୍ରା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଝରିଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୬,୭୪୮ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ରମେଶ ଚନ୍ଦ୍ର ମାଝିଙ୍କୁ ୩,୨୭୮ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଦିଲ୍ଲୀ ଫରିଦାବାଦ ଆକାଶପଥ  (ଡିସ୍କ ୱେ) , ଏକ ଛ ଲେନ ବିଶିଷ୍ଟ ଉତ୍ଥିତ ରାଜପଥ , ଯାହା ଦିଲ୍ଲୀ ଓ ଫରିଡା ବଡକୁ ସଂଯୋଗ କରେ  । ଏହାର ଦୈର୍ଘ୍ୟ 4.4 କିଲୋମିଟର । ଏହି ପ୍ରକଳ୍ପ ହିନ୍ଦୁସ୍ଥାନ କଂଷ୍ଟ୍ରକସନ କମ୍ପାନୀର ସହଯୋଗୀ କମ୍ପାନୀ ବଦରପୂର ଫରିଦାବାଦ ଟୋଲୱେ ଲିମିଟେଡଦ୍ୱାରା ନିର୍ମିତ ହୋଇଥିଲା । ସ୍କାଇ - ୱେକୁହା ଯାଉଥିବା ଏହି ରାସ୍ତା ଦିଲ୍ଲୀର ବାଦରପୂରଠାରୁ ଆରମ୍ଭ ହେଇ ଫରିଦାବାଦର ସେକଟର-37ରେ ସମାପ୍ତ ହୁଏ ।
ମଞ୍ଜୁଳା ସ୍ୱାଇଁ ହେଉଛନ୍ତି ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ସେ ବିଧାୟିକା ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ, ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବ୍ୟକ୍ତିଗତ ଜୀବନ ମଞ୍ଜୁଳାଙ୍କ ସ୍ୱାମୀ, ଲଡ଼ୁ କିଶୋର ସ୍ୱାଇଁ ଜଣେ ପୂର୍ବତନ ବିଧାୟକ ଏବଂ ସାଂସଦ ଥିଲେ । ମଞ୍ଜୁଳା ପଞ୍ଚମ ଶ୍ରେଣୀ ଯାଏଁ ପାଠ ପଢ଼ିଛନ୍ତି । ରାଜନୈତିକ ଜୀବନ ମଞ୍ଜୁଳା ଓଡ଼ିଶା ରାଜ୍ଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୦୨ ମସିହାରୁ ୨୦୦୭ ମସିହା ପର୍ଯ୍ୟନ୍ତ ମଞ୍ଜୁଳା ପଞ୍ଚାୟତ ଚେୟାରମ୍ୟାନ ଥିଲେ । ୨୦୧୯ ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଦେବରାଜ ମହାନ୍ତିଙ୍କୁ ୨୭,୨୩୩ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ, ସେ ୨୦୧୯ ମସିହାରୁ ୨୦୨୪ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୧,୦୨୪ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ସରୋଜ କୁମାର ପାଢ଼ୀଙ୍କ ଠାରୁ ୮,୦୫୯ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।